text: KRALENDIJK – Djamars anochi a tuma lugá un aktividat “Anual Award Night” organisá pa MCB. Tres organisashon a bin na remarke i tabata presente e anochi pa risibí nan premio. Fundashon FORMA, Bon Karate i Rosa di Sharon. Durante e anochi Leonard Domacasse, direktor di Maduro & Curiel’s Bank Bonaire (MCB) a dirigí palabra na tur presente. Entre otro el a menshoná e plan ku tin pa futuro di MCB. “Hopi aña nos ta organisá e aktividat aki fin di aña i ta skohe algun organisashon ku mas a destaká. Pa medio di votamentu di nos koleganan di banko, ta eligí e grupo ku ta bai na promé lugá. Tur aña ta difísil pa skohe i ta lista largu di organisashon tin. Meta di e donashon ta pa stimulá e organisashonnan pa kontinuá ku e bon trabou,” e direktor a menshoná. Despues a papia Marie Craane di Fundashon FORMA, Desiree Silberie di Bon Karate i Tamara Richards di Rosa di Sharon. Tur a konta kiko nan organisashon ta hasi i a yama danki na MCB pa a skohe nan pa risibí e premio. Seguidamente a kontinuá ku e momentu pa skohe, kua ta esun ku ta sali na promé lugá, di dos i tres lugá. Rosa di Sharon a resultá e ganadó na promé lugá.


c: text/html

text:
Monserat,Noord:
Diahuebs algo despues di 5’or na momento cu autoridad a haci un entrada hudicial na un cas den Caya Frere Henricus. Team di aresto a drenta un cas na Monserat y a aresta un persona. E persona mesora a wordo transporta for di e adres y despues a cuminsa un huiszoeking, autoridad a rista paden y pafo di e cas.
Por a mira presencia di varios persona di Ministerio publico na e cas, K9 unit di polis, un team di recherche y tambe Mobiele Eenheid.
Na e cas tabata tin varios cacho, entrenan pitbull y e agentenan tabata poco cauteloso.
E entrada hudicial aki no ta mustra uno di droga pero di algo otro probablemente lo por tin di haber cu arma. Un auto lo a wordo confisca pa mas investigacion.

robotstxt: allowed

filter: keep


text:
E entrepreneur, Tarita Riley, di ecompania di construccion y diseño, Builtfix, tambe ta sintiendo e efecto cu e crisis di coronavirus ta causando, tanto den e aspecto profesional como familiar. Como compania ta reina e inseguridad, si aki algun luna no lo tin material mas na Aruba. Nan ta consciente di esaki y ta actualmente ‘rond af’ rapido e proyectonan pendiente, p’asina cumpli cu nan clientenan. E video di Tarita ta graba den un di e proyectonan cu el a entrega awe como parti di un remodelacion cu Builtfix ta realisando.
Con bo a sinti y ki bo a pensa ora a anuncia e prome caso di COVID-19 na Aruba?
Mi tabata wardand’e yega paso cu nos lo no scapa di esaki, pero ora el a wordo anuncia bo ta sinti algo den bo curason, pasobra bo sa cu el a yega Aruba. Bo no sa ki ta bay pasa y tur e inseguridad rond di esaki. Nos ta un isla turistico y nos sa cu nos ta bay haya un impacto directo cual ya nos ta experienciando na Aruba aworaki.
Ki bo ta sentimento di e situacion na Aruba actualmente?
Actualmente no tin hopi caso manera e otro paisnan, pero si nos no tuma precaucion lo tin hopi probabilidad cu e ta bay subi. P’esey mes ora bo wak tur e hendenan riba caya ainda unda nan no mester ta, e ta hopi preocupante! Realmente si ta gobierno of ta riba social media mester conscientisa e hendenan aki, pero di un of otro manera nan mester bira mas consciente y mas responsabel.
Con bo ta mantene bo mes positivo durante e crisis aki?
Mi sa cu den economia semper bo tin bo ‘ups and downs’ , nos ta den un down aworaki, cual no na Aruba so pero mundialmente. Sinembargo mi sa cu nos ta bay mehora, principalmente nos cu tin nos mesun business , mester uza nos creatividad, pa nos sali for di esaki positivamente. Ora nos sali for di e situacion aki kico nos ta bay haci, pasobra corda bon cu mester haci uzo di e desventahanan y pa comberti nan den ventahanan pa ora cu economia cuminsa draai atrobe. Pues nos como Team di Builtfix, ta bezig cu esaki pa ora cu nos sali for di e crisis aki, pa nos cuminsa ‘rebuild’ no solamente nos compania pero Aruba completo.


text:
Status Actual
Idioma oficial di Aruba
Dia 21 di mei 2003, Parlamento di Aruba a aproba e ley di idioma oficial. Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Esaki a sosode principalmente pa duna Fries un status oficial.
Pa loke ta trata Papiamento, tabata prome biaha cu el a wordo declara oficial como idioma. Na Corsou cu Boneiro Papiamento a bira oficial 4 aña despues, esta na 2007.
E idea tras di oficialisacion di Papiamento ta pa stimula uzo di nos idioma nacional den aparato gubernamental y pa Papiamento y Hulandes wordo considera como igual.
E ley ta encera entre otro cu un ciudadano por uza tanto Papiamento como Hulandes ora e dirigi su mes na gobierno. Esaki kiermen cu un ciudadano tin derecho di skirbi un carta na Papiamento tambe pa gobierno.
Pa banda di gobierno, te aworaki e custumber tabata pa skirbi documento (oficial) na Hulandes y trata nan na Papiamento. Awor ta posibel tambe pa skirbi documento oficial na Papiamento.
Den cierto caso ta posibel pa ciudadano pidi traduccion di un documento oficial di gobierno den un di e idiomanan oficial. Ta asina cu e ley tambe ta brinda e posibilidad di pidi un papel di Censo na Papiamento. Pa por brinda e servicio di traduccion na Papiamento, gobierno a duna un curso di corector di Papiamento algun aña pasa.
Un otro posibilidad nobo cu e ley ta ofrece, ta di huramenta na Papiamento. Ora di huramenta, e palabranan pa uza ta: “Dios Todopoderoso yuda mi”, ora di priminti ta uza e palabranan:”Esey mi ta priminti” y ora di haci declaracion ta uza: “Esey mi ta declara.”
Pa loke ta trata e sector huridico, esaki por lo pronto ta keda na Hulandes, entre otro pa motibo di e lasonan di e sistema legal cu Aruba tin cu Hulanda y Antias. E intencion ta pa den futuro por duna Papiamento y Hulandes igualdad riba e tereno aki tambe.
Ortografia
Ortografia oficial di 1977
Na aña 1976 Gobierno di Aruba a aproba e “Ortografia di Aruba”, cu a drenta na vigor na aña 1977 pa medio di e Boletin Oficial Insular 1977 nr. 1 (Ab. 1977, nr. 1). Presidente di e Comision di Ortografia di 1976 tabata Jossy Mansur. Esaki ta e prome ortografia oficial di Aruba.
Ortografia di 2007 den proceso di oficialisacion
Den un reunion di Comision Central dia 6 di juli 2007, Parlamento di Aruba a expresa su sentimento positivo pa aplica e reglanan describi den e documento “Ortografia di Aruba – version 2007”, anticipando e ley di modificacion di ortografia, cu ta den proceso di formalisacion. Riba e website aki, por mira un lista di palabra cu ta representa e ortografia aki.
Motibo di modificacion
Den añanan ’80 un grupo di trabou di e tempo ey “Onderwijszaken” di Aruba a haya e tarea pa desaroya un metodo di lesa basa riba e ortografia di Aruba. Por lo general aplicacion di e “Ortografia di Aruba” di 1976 a bay bon. Sinembargo a topa aki aya cu algun problema: pa compronde cierto regla, pa aplica algun di e reglanan, pa hinca cierto regla den forma didactico pa mucha. Tambe a sinti falta di regla riba cierto topico.
Proceso formal di revision
Na aña 1992 Minister di Bienestar General a nombra un Comision (pa medio di e Decreto Ministerial di 27 di februari 1992) pa traha na: ampliacion di regla, clarificacion di regla, formulacion di regla nobo caminda cu falta y regla cu ta sali for di e propio sistema di Papiamento.
E Comision a trata di formula e reglanan di tal manera cu nan lo stimula uzo uniforme y consecuente di idioma Papiamento. E Comision a entrega su trabou dia 11 di december di aña 1992.
Na aña 1995 Gobierno a manda e ortografia aki pa diferente instancia y persona cu e peticion pa nan analis’e y manda nan comentario pa e Comision.
Na aña 1996 a ricibi tur e comentarionan y na aña 1997 Minister di Enseñansa y Labor a nombra un di dos Comision (pa medio di e Decreto Ministerial di 28 di juli 1997) pa analisa y incorpora e comentarionan relevante. Na november 1997 e comision aki a entrega e resultado na Minister di Enseñansa y Labor.
Na final di 2006 Departamento di Enseñansa a inventarisa comentario y recomendacion adicional di diferente instancia. Den “Ortografia di Papiamento– version juni 2007” a tene cuenta cu e comentario- y recomendacionnan aki.
Semehansa y diferencia 2007 versus 1977
“Ortografia di Papiamento–version juni 2007” por lo general ta un ampliacion di e “Ortografia di 1976”, cu e mesun base etimologico. A tene cuenta cu origen di palabra y cu tradicion. A mantene e sistema metodologico di e signonan alfabetico sin uzo di accent.
A mantene tambe e principio etimologico den uzo di signo (por ehempel letter “c” den cas y haci) y den skirbimento di palabra tuma for di otro idioma. Palabra manera computer, cruz y belasting ta skirbi segun e forma original.
Ademas a trata di acerca y refleha e sistema autentico di Papiamento den mas tanto palabra posibel. Palabra cu a bin for di otro idioma, pero cu den curso di tempo a haya zonido acerca, a perde zonido of a cambia zonido, ta skirbi segun e propio reglanan di nos ortografia. Por ehempel: buki, (cu a bin di boek), cabes (cu a bin di cabeza) y cashi (cu a bin di kast).
A trata di mantene un forma den skirbimento di palabra. A pesar cu ta existi hopi variante den pronunciacion di cierto palabra, a purba di mantene te dos variante. Aunke no semper a logra evita mas cu un forma pa skirbi e mesun palabra, a evita esaki mas tanto posibel. Tin caminda cu, den cuadro di e encargo ricibi, no a logra mantene un forma di skirbi palabra. Ehempel di dos opcion ta: abou / abao, grandesa / grandeza.Scroll To Top


text:
RUIMTELIJK ONTWIKKELINGSPLAN
2019
Minister di Desaroyo Espacial, Infrastructura y Medio Ambiente
Gobierno di Aruba
Pa un areglo sostenibel di Aruba
Plan Preparatorio di Desaroyo Espacial 2019 (ROP)
RUIMTELIJK ONTWIKKELINGSPLAN
2019
Minister di Desaroyo Espacial, Infrastructura y Medio Ambiente
Gobierno di ARUBA
1
20 18 - 20 22 N A T U U R- E N
M ILI E U BE LE ID S N O
A T
Plan Preparatorio di Desaroyo Espacial 2019 (cROP)
Pa un areglo sostenibel di Aruba
Colofon Edicion 2019
Ministerio di Desaroyo Espacial, Infrastructura y Medio Ambienbte L.G. Smith Blvd. 76 Oranjestad, Aruba
Tel: +297 528-....
E-mail: indra.zaandam@gobierno.aw
Fotografia: Rho conseheronan pa espacio pa biba
E ROP2019 a wordo prepara den idioma Hulandes. E ROP2019 a wordo traduci na Ingles y Papiamento. Por consulta e ROP2019 via e website www.aruba-ro.nl y dor di inspecciona di ehemplarnan geprint cu tey na DIP pa inspeccion. En caso di diferencianan di interpretacion ta conta cu e version geprint na Hulandes ta esun principal.
E limite di area di e ROP2019 aki ta wordo concretisa den e ROPV. Anticipando riba esaki, ora di test e actividadnan contra e ROP2019, riba nivel di parcela e minister por desvia di e limite y fiha esakinan di nobo a base di e actividad, si esaki no ta afecta e maneho inclui den e ROP2019.
© 2019 E Ministerio di Desaroyo Espacial, Infrastructura y Medio Ambiente di Aruba.
Bou reservacion di tur derecho.
Kico ta un ROP
E plan di desaroyo espacial (ROP) ta contene e maneho espacial di Aruba. E ta indica con gobierno ta mira e desaroyo espacial. E ROP ta wordo estableci pa e minister y e tin un validez di 10 aña. E ROP ta e base pa e plan di desaroyo espacial cu regulacion (ROPV). E ROP ta basa riba capitulo 3 di e Ordenansa Nacional Desaroyo Espacial (LRO).
Vision MinROIM instrumento ROP
E ministerio di ROIM (Desaroyo Espacial, Infrastructura y Medio Ambiente) ta mira e ROP como un instrumento a base di cual por tuma decisionnan espacial transparante, integro y orienta riba hende.
E ROP ta forma e base pa informa ciudadano, compania y gruponan social riba e maneho cu ta regarda e habitat fisico.
E ROP ta indica cua accion ta wordo tuma for di e ministerio di ROIM pa ehecuta e maneho esapacial na bon manera. E ministerio di ROIM ta conforma su mes na e contenido di e ROP.
E ROP ta hacie posibel pa den cuadro di tuma decision husga accion cu tin influencia riba e calidad di bida y e preservacion di naturalesa y medio ambiente.
E ROP no ta contene e maneho sectoral, pero e refleho espacial di e areanan di maneho sectoral.
Un organisacion sostenibel di Aruba door di:
Crea un ambiente di bida, traha y biba sano y sigur na Aruba hente
Busca pa un balans entre desaroyonan economico y social y naturalesa y medio ambiente
Aplicacion di uzo sostenibel di espacio y preserva y reforsa e propio balornan, calidadnan y identidad di Aruba
A base di e Sustainable Development Goals nombra programanan concreto cu indicadornan midibel
Traha hunto cu tur partner na bon manera
Un transicion pa:
o un economia sostenibel y circular y un ambiente social y traha cu garantia di futuro y alcansabel
o un ambiente y natural den cual necesidadnan social, manera cuminda, awa limpi, recreacion, experencia y identidad cu respet pa e elementonan valioso por haya un luga.
ESCOGENCIANAN DI MANEHO
1.0 General
E vision riba e ROP a wordo elabora den escogencianan di maneho sectoral. Pa cada maneho sectoral a traha un link cu e Strategic Development Goals (SDG) di e Nacionnan Uni. E significacion di e subnumbernan a wordo inclui den e splicacion.
1.1 Construccion di cas
Suficiente cas pa aña, di cual 200 den sector social den areanan residencial mixto;
Enfasis riba reconstruccion y intensificacion (colecta/concentra construccion di cas den ciudad y centro di areanan residencial);
Stimula construccion di cas den San Nicolas y Oranjestad;
Diversificacion y innovacion di construccion di cas;
Haltura di construccion, porcentahe di construccion y grandura di kavel ahusta na diferente tipo di construccion di cas;
Barionan residencial bon aregla cu suficiente facilidad y espacio berde publico;
No construi cas riba tereno contamina, den zonanan di siguridad y cerca di companianan cu ta causa disturbio y careteranan cu disturbio di zonido;
Tuma medida pa preveni molestia (di zonido);
Construccion di cas cu respet pa balornan presente (e.o. Build with nature).
3 B O N S A L U D Y B I E N E S T A R
1 1 C I U D A D Y C O M U N I D A D S O S T E N I B E L
1 2 C O N S U M O Y P R O D U C C I O N R E S P O S A B E L
3 . 9 1 1 . 1
1 1 . 3 1 1 . 4 1 1 . 7
1 2 . 4 1 2 . 5
1.2 Turismo
Mehoracion di calidad y innovacion;
Trata hotel y condominio nobo cu reservacion
o negocia riba tamaño, segmento y continuacion di proyectonan no realisa ainda;
o concentra otro desaroyonan nobo den Oranjestad y San Nicolas y incidentalmente den e nucleonan residencial;
o otro desaroyonan nobo den un concepto distinto riba nivel di 5 strea;
o desaroyonan mester duna un contribucion demonstrabel na e desaroyo socio- economico y producto turistico di Aruba;
Permiti apartamento di scala chikito pa residencia temporareo recreativo y huur camber (bed&breakfast, AirBnB), con tal cu ta papia di un level playing field y e habitabilidad di e area residencial no ta wordo afecta;
Espacio pa facilidad pa recreacion diurno pa reforsa e producto turistico.
8 T R A B O U H O N E S T O Y C R E C E M E N T O E C O N O M I C O
1 2 C O N S U M O Y
P R O D U C C I O N R E S P O N S A B E L 8 . 2 ; 8 . 4 ; 8 . 9 1 2 b
1.3 Economia
Espacio pa y innovacion di promising sectors (turismo, sector primario, industria creativo, logistica, conocemento, economia circulario);
Espacio pa cluster di conocemento, por ehempel riba tereno di sector primario;
Suficiente sitionan industrial cu ta bon aregla y alcansabel;
Permiti compania y facilidad comercial cu ta causa disturbio y peliger solamente riba sitio industrial;
Aplica tecnico moderno pa uzo di tereno sostenibel y prevencion di disturbio;
Reconstruccion y reutilisacion di sitionan industrial den ciudad (areanan mixto);
Utilisa posibilidad di terenonan rond di Watty Vos Boulevard (biba – traha);
Concentra tiendanan den Oranjestad y San Nicolas; den nucleonan residencial ta permiti solamente tiendanan pa productonan diario, den areanan turistico solamente tiendanan turistico;
Compania y actividad comercial den areanan residencial solamente banda di careteranan principal;
Traha na cas con tal cu no ta causa disturbio pa e alrededor;
Ahusta facilidadnan comercial y actividadnan industrial na e necesidad;
Utilisa sector primario pa mehora calidad di aire y promove habitabilidad.
2 S I N H A M B E R 9 I N D U S T R I A
I N N O V A C I O N Y I N F R A S T R U C T U R A
8 T R A B O U H O N E S T O Y C R E C E M E N T O E C O N O M I C O
1 1 C I U D A D Y
C O M U N I D A D S O S T E N I B E L 2 . 1 ; 2 . 3 ; 2 . 4 9 . 2 ; 9 . 4 ; 9 . 5 8 . 2 ; 8 . 4 ; 8 . 9 1 1 . 3
1.4 Cuido, bienestar y deporte
Duna espacio pa facilidadnan riba nivel isleño y local riba tereno di cuido, bienestar, salud y deporte (hospital, cas di cuido, scol, facilidad deportivo, facilidadnan pa bario);
Colecta facilidadnan deportivo;
Areanan residencial habitabel y sano cu un cohesion social fuerte y ciudadania activo;
Structura facilitario social den areanan residencial;
Individualidad y reconocebilidad di nucleonan individual;
Construccion di cas y facilidad pa gruponan vulnerabel (manera hende grandi, hoben y hende cu menos abilidad);
Espacio publico socialmente sigur cu suficiente luga pa move y pa topa.
1 1 C I U D A D Y
C O M U N I D A D S O S T E N I B E L 1 1 . 1
1 1 . 3 1 1 . 7
1.5 Trafico y transporte
Espacio pa un infrastructura bon y sigur y un bon transporte publico;
Sin obstruccion espacial y funcional pa conexionnan internacional;
Funcionnan comercial y industrial band’i caminda ta permiti con tal cu esaki no ta stroba e continuacion y siguridad di trafico;
Situa cas y facilidadnan cerca di transporte publico;
Parkeer riba propio tereno, solucion innovativo y multipiso pa parkeer;
Bon facilidad pa ciclista y peaton y hende cu menos abilidad.
3 B O N S A L U D Y B I E N E S T A R
9 I N D U S T R I A
I N N O V A C I O N Y I N F R A S T R U C T U R A
1 1 C I U D A D Y
C O M U N I D A D S O S T E N I B E L
3 . 6 9 . 1 ; 9 . 4 1 1 . 2
1.6 Sostenibilidad
Uzo sostenibel di espacio mediante:
o restructuracion y uzo multifuncional di espacio;
o transformacion di edificionan cu ta para bashi;
o construccion paden di desaroyo actual prome cu extension di construccion;
o build with nature;
Espacio pa innovacion di produccion di energia (parke solar, parke di molina di biento) y procesamento sostenibel di desperdicio;
Cu construccion y organisacion di espacio publico tene cuenta cu cambio di clima;
Sistema di awa sostenibel, door di:
o proteha y tene rooinan habri;
o proteha y construi dam pa sistema di awa sostenibel y siguridad di awa;
o utilisa awa di yobida teni den dam pa agricultura;
o aumenta coleccion di awa.
6 A W A Y L I M P I Y F A I L I D A D
S A N I T A R I O
7 E N E R G I A P A G A D E R O Y S O S T E N I B E L
1 1 C I U D A D Y
C O M U N I D A D S O S T E N I B E L
1 2 C O N S U M O Y
P R O D U C C I O N R E S P O N S A B E L
1 3 A C C I O N D I C L I M A
1 4 B I D A D E N A W A
6 . 3 ; 6 . 4 7 . 2 1 1 . 3 ; 1 1 . 6 1 2 . 5 ; 1 2 . 6 1 3 . 1 ; 1 3 . 2 1 4 . 7
1.7 Naturalesa y paisahe
Proteha structura ecologico principal
Crea un Parke Marino;
No permiti actividad (di construccion) den:
o rooi, saliña, dam y tanki cu su zonanan di proteccion;
o structura ecologico principal;
o areanan rural valioso;
o formacion di baranca;
Sin disturbio (luz, zonido) door di actividadnan den areanan na banda;
Reparacion rural di y otorga funcion apropia na excavacion y landfill;
Berde den barionan residencial, por ehempel den forma di mini mondi;
Inclusion den forma berde y rural di caretera y terenonan.
1 1 C I U D A D Y C O M U N D A D S O S T E N I B E L
1 4 B I D A D E N A W A 1 5 B I D A N A T E R A
1 1 . 4 1 4 . 1 ; 1 4 . 2 ; 1 4 . 5 1 5 . 1 ; 1 5 . 2 ; 1 5 . 3 ; 1 5 . 4 ; 1 5 . 5 ; 1 5 . 9
1.8 Monumento y historia di cultura
Monumentonan proteha y potencial no mag wordo destrui of afecta den nan balor y calidadnan;
Proteha lugarnan historico-cultural y arkeologico valioso, actividadnan no mag afecta e balor y calidadnan di esaki;
Identidad di Aruba ta punto di salida cu desaroyonan;
Desaroyo di identidad di ciudadnan: Oranjestad como capital, San Nicolas como ciudad cultural y creativo;
Reforsa individualidad y reconocibilidad di nucleonan residencial.
1 1 C I U D A D Y
C O M U N I D A D S O S T E N I B E L 1 1 . 4
1.9 Ehecucion
Basa decisionnan riba actividadnan riba informacion cla, investigacion, conseho di experto, deliberacion cu partner y proceduranan di preparacion publico (principio di cautela);
Ehecuta eficientemente y hustificabel;
Traduci maneho ROP den ROPV;
Concretisa limitacion di area den ROPV;
Monitor e ROP periodicamente (cada dos aña) y procesa resultadonan den ROP y ROPV;
Percura pa un organisacion di ehecucion adecua;
Den principio coopera cu actividadnan pa cual a haci promesa huridicamente valido;
Respeta situacionnan legal existente y erfpacht y acuerdonan di huur na unda a cumpli cu e condicionnan.
1 6 P A Z , S E G U R I D A D Y S E R V I C I O P U B L I C O F U E R T E
1 7 S O C I E D A D P A H A Y A
O B H E T I V O N A N 1 6 . 1 ; 1 6 . 2 ; 1 6 . 3 1 7 . 1 7
AREANAN 1.1 General
Den e capitulo aki areanan cu mester wordo distingui den e ROP y e maneho espacial y funcional cu mester wordo hiba den e areanan aki lo wordo describi. Esaki ta wordo haci a base di e siguiente division:
Descripcion
Balor y calidadnan
Maneho strategico relevante
Maneho di area
1.2 Reserva Natural 1.2.1 Descripcion
E area aki ta contene e areanan natural cu a base di articulo 10 di e Ordenansa Proteccion di Naturalesa ta designa como reserva natural, pa asina leu cu esakinan ta riba tera. Na e areanan aki ta pertenece Parke Nacional Arikok y Spaans Lagoen, un parti di e sistema di awa (rooi y saliñanan), e costa na Sero Colorado y ecosistema costero (areanan di mangel di awa, parti di e rifnan, le agunanan).
1.2.2 Balor y calidadnan
Balornan ecologico y natural. Den e areanan tin sorto di flora y fauna di cual e continuacion na Aruba ta den peliger y matanan individual of gruponan di mata di cual e presencia continuo na un cierto luga na Aruba ta wordo aprecia for di punto di bista di proteccion di naturalesa;
Balornan rural;
Balornan historico-cultural;
Balornan pa maneho di awa;
Balornan pa habitabilidad y turismo.
1.2.3 Maneho strategico relevante
Naturalesa y paisahe
Monumentonan y historia cultural 1.2.4 Maneho di area
Proteha y reforsa e sortonan di flora y fauna y matanan individual of grupo di mata/ecosistemanan, manera encera den e designacion pa reserva natural;
Proteha y reforsa e balornan rural y arkeologico;
Permiti utilisacion recreativo extensivo comparti (por ehempel canamento, ciclismo, keiro cu auto/quads riba camindanan indica;
Den e areanan aki edificionan ta permiti solamente si nan ta den servicio di e balornan (por ehempel un magazijn of un centro di bishita). Den Parke Arikok tambe ta permiti algun facilidad di scala chikito pa recreacion diurno cu horeca sostenedo of un tienda chikito. Construccion legal ya existente por keda.
1.2.5 Posibilidad pa construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Ningun construccion nobo, cu excepcion di edificionan den servicio di e balornan cu mester wordo proteha. Pa esaki ta aplica:
Tipo di construccion Edificio sostenedo
Haltura maximo 1 piso cu dak
(haltura di goot 3, haltura di construccion 5 m)
Dispensacion -
1.3 Naturalesa y paisahe 1.3.1 Descripcion
E area aki ta concerni e Salt Spray Park (Arashi te Baby Beach) y parti di e islanan di rif na parti zuid di Aruba. E area ta contene algun funcion pa recreacion diurno (Renaissance Island, Palm Island, un cancha di golf y un pista di dragrace). Den parti west e area ta den uzo como tereno pa ehercisio militar. E parke di biento Vader Piet tambe ta situa den e area aki.
1.3.2 Balor y calidadnan
Balornan ecologico, natural y rural y e abierto den e Salt Spray Park;
Biotopo pa entre otro coral y mangel di awa na e islanan di rif;
Balornan historico-cultural (faro, kapel di Alto Vista, Bushiribana, kustbatterij, minanan di fosfaat) y balornan arkeologico
Balornan rural;
Balornan pa maneho di awa;
Balornan pa habitabilidad y turismo.
1.3.3 Maneho strategico relevante
Turismo
Naturalesa y paisahe
Monumentonan y historia cultural 1.3.4 Maneho
Proteha y reforsa e balor y calidadnan presente;
Permiti utilisacion comparti extensivo di recreacion (por ehempel cana, core bais, keiro cu auto/quad) riba camindanan indica of utilisacion comparti pa agricultura, con tal cu esaki no ta afecta e balor y calidadnan di e areanan. E formanan aki di utilisacion comparti no ta posibel riba e islanan di rif, cu exepcion di e islanan cu na e momentonan aki tin un funcion turistico (De Palm y Renaissance Island);
E islanan di rif De Palm y Renaissance Island por modernisa nan facilidadnan existente. Extension ta permiti solamente pa facilidadnan pa recreacion diurno si mediante investigacion por proba cu esaki lo no afecta balornan ecologico;
Na Baby Beach lo duna espacio pa optimalisacion di e facilidadnan pa recreacion diurno;
Den e otro areanan edificio ta permiti solamente si nan ta den servicio di proteccion di e balornan (manera por ehempel un magazijn of un centro di bishita cu un tienda chikito y horeca sostenedo). Construccion legal existente, manera e centro di bishita na Natural Bridge, por keda). Otro construccion no ta permiti;
No ta permiti excavacion nobo, otorga funcion apropia pa excavacion y landfill.
1.3.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Ningun construccion nobo, cu excepcion di edificionan den servicio di e balornan cu mester wordo proteha y di facilidadnan pa recreacion diurno cu densidad abou y tiki impacto riba e ambiente. Pa esaki ta aplica:
Tipo di construccion Edificio sostenedo y edificio pa recreacion diurno
Haltura maximo 1 piso cu dak
(haltura di goot 3, haltura di construccion 5 m)
Dispensacion -
1.4 Playanan 1.4.1 Descripcion
E area aki ta encera e playanan di Aruba cu ta situa pafo di e areanan Reserva Natural of Naturalesa y paisahe.
1.4.2 Balor y calidadnan
Icono di Aruba;
Turistico: e playanan ta condicional pa e sector di turista;
E abierto, e publicidad y e caracter publico;
Balornan ecologico, e playanan tin balornan ecologico pa tortuga cu ta uza e playanan pa nan neishi.
1.4.3 Maneho strategico relevante
Turismo
Sostenibilidad
Naturalesa y paisahe 1.4.4 Maneho di area
Combina e balornan turistico y ecologico;
Proteha y reforsa balor y calidadnan di playanan;
E playanan ta keda accesibel pa tur hende;
No ta permiti construccion nobo cu excepcion di construccionnan chikito cu ta sostene recreacion mas leu posibel di canto di awa;
Ningun evenemento y festividad, cu excepcion di boda;
Maneho di desperdicio integral;
Ningun pier y steiger nobo.
1.4.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente. Construccion nobo no ta permiti.
1.5 Area residencial urbano (Oranjestad, San Nicolas) 1.5.1 Descripcion
E area aki ta encera e barionan residencial di e ciudadnan Oranjestad y San Nicolas. Den e area aki bibamento, trabou, horeca, comercio menor, cuido, bienestar, educacion, trafico, residencia temporareo y berde ta intercambia. E funcion di bibamento ta dominante.
1.5.2 Balor y calidadnan
Areanan residencial bon habri, riba distancia cortico di centro y deporte y otro facilidadnan social;
Balornan pa maneho di awa.
1.5.3 Maneho strategico relevante
Construccion di cas
Turismo
Economia
Cuido y bienestar
Trafico y transporte 1.5.4 Maneho di area
Preserva y reforsa e placer di bibamento, e facilidadnan social y e facilidadnan comercial;
Absorba e crecimento di poblacion. E construccion di cas mester tuma luga na prome instancia den e area residencial urbano. Construccion paden di desaroyo actual mester tuma luga prome cu extension di construccion den e area residencial of area rural. E areanan residencial urbano ta presta nan mes pa formanan residencial multipiso y pues pa halturanan di construccion mas halto y intensidad di construccion mas halto;
Permiti facilidadnan social y comercial cu tanto un significacion di bario y un significacion cu ta surpasa e bario;
Establecimento nobo di companianan y facilidadnan comercial ta posibel banda di e careteranan principal. Funcionnan industrial cu ta causa disturbio pa casnan ta wordo situa riba of muda pa un sitio industrial;
Combati presion di residencia temporareo recreativo door di permiti solamente facilidad pa residencia temporareo recreativo di scala chikito y un solo hotel, con tal cu no ta afecta e ambiente social;
Preserva y reforsa e sistema di awa. E aspectonan aki ta punto di salida pa desaroyonan;
Utilisa Watty Vos Boulevard den Oranjestad pa e realisacion di cas(multipiso) y facilidadnan comercial;
Crea un ambiente social limpi y sigur, door di aplica zonamento medio ambiental y espacio publico bon aregla.
1.5.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Pa edificio nobo cu ta pas den e funcionnan aloca ta aplica:
Tipo di construccion Area residencial Cas, apartamento
Banda di caretera principal Cas, apartamento, propiedad comercial Haltura maximo Areanan residencial 2 piso cu dak
(haltura di goot 6, haltura di construccion 8 m) Banda di caretera principal 3 piso cu dak
(haltura di goot 10, haltura di construccion 12 m) Dispensacion Areanan residencial 3 piso cu dak
(haltura di goot 9, haltura di construccion 11 m) Banda di caretera principal 4 piso cu dak
(haltura di goot 13, haltura di construccion 15 m)
1.6 Area residencial cu balornan 1.6.1 Descripcion
E area aki ta encera e districtonan Noord, Paradera, Santa Cruz y Savaneta. Banda di e nucleonan principal e ta encera tambe e nucleonan mas chikito manera Tanki Flip, Tanki Leendert, Piedra Plat, Simeon Antonio y Pos Chiquito, Savaneta y e areanan transicional cu ta memey. E area residencial Sero Colorado tambe ta cay den e area aki. Den e area aki berde, paisahe, ecologia, biba, traha, agricultura, horeca, recreacion y comercio menor ta alterna. E funcion di bibamento ta dominante. E nucleonan ta conecta cu otro mediante careteranan cu un funcion di trafico continuo. E funcionnan cu no ta bibamento en particular ta situa banda di e careteranan aki. E nucleonan diferente ta wordo separa for di otro door di areanan transicional indica riba e mapa.
1.6.2 Balor y calidadnan
Calidad di biba mediante presencia di facilidadnan social y comercial, berde y un bon alcansabilidad;
Identidad y individualidad di e nucleonan distinguibel;
Cohesion social den e barionan residencial;
Balornan rural, historico-cultural y natural, manera e sistema di rooi, e formacionnan di baranca, Hooiberg y espacionan rural habri y berde (structura ecologico principal).
E elementonan valioso aki ta duna un contribucion na e producto turistico di Aruba;
Sector agrarico di scala chikito en particular den e areanan Hato y Santa Rosa, pero tambe pa localidadnan rond di dam y tanki;
Balornan pa maneho di awa.
1.6.3 Maneho strategico relevante
Construccion di cas
Cuido y bienestar
Naturalesa y paisahe
Monumentonan y historia cultural 1.6.4 Maneho di area
Reforsa e calidad y e cohesion social di e areanan residencial existente;
Reforsa identidad y individualidad di e diferente districtonan;
Permiti forma residencial multipiso, halturanan di construccion mas halto y intensidad di construccion mas halto, con tal cu esaki no ta afecta e balornan presente y e clima social.
Absorba crecemento di poblacion pa asina leu no posibel den area urbano, e centronan, e parti dilanti Haf y e area di Transformacion;
Realisa un ambiente residencial bon y sano. Funcionnan comercial y industrial cu ta causa tiki disturbio ta permiti, pero mester ta situa banda di caretera. Companianan cu ta causa disturbio ta exclui;
Combati presion di residencia temporareo recreativo door di permiti solamente facilidad pa residencia temporareo recreativo di scala chikito cu no ta afecta e clima social y e balornan existente;
Reforsa e agricultura di scala chikito. Desaroya e compleho Santa Rosa den un centro di conocemento pa e sector primario;
Preserva balornan rural, historico-cultural y natural, e sistema di awa y e structura ecologico principal. E elementonan aki ta punto di salida cu desaroyonan nobo;
Crea un ambiente social limpi, sano y sigur, door di aplica zonamento medio ambiental y un espacio publico bon aregla.
1.6.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Ta permiti construccion nobo, con tal cu e ta pas den e area residencial y cu aplicacion di Build with Nature. Pa e areanan transicional ta conta ademas cu no ta afecta e balornan cu mester wordo proteha. Den e structura ecologico principal no ta permiti construccion nobo.
Tipo di construccion Area residencial Cas, apartamento Banda di caretera
principal
Cas, apartamento, propiedad comercial Haltura maximo Areanan residencial 2 piso cu dak
(haltura di goot 6, haltura di construccion 8 m) Banda di caretera
principal
3 piso cu dak
(haltura di goot 10, haltura di construccion 12 m) Dispensacion Areanan residencial 3 piso cu dak
(haltura di goot 9, haltura di construccion 11 m) Banda di caretera
principal
4 piso cu dak
(haltura di goot 13, haltura di construccion 15 m)
1.7 Area rural 1.7.1 Descripcion
E area aki ta encera e zona entre e areanan residencial y e areanan natural. E ta forma un buffer entre ambos area.
1.7.2 Balor y calidadnan
Buffer entre e areanan residencial cu balornan y naturalesa, areanan rural y areanan natural;
Area residencial cu densidad di desaroyo mas abou;
Elementonan rural caracteristico. Parti grandi di e area rural tin un caracter agrarico autentico cu cunucu, trankera y transhi;
Areanan cu ta importante pa agricultura, manera Butucu;
Areanan cu balornan natural, y preservacion di naturalesa;
Sistemanan di awa y e structura ecologico principal di Aruba.
1.7.3 Maneho strategico relevante
Economia
Cuido y bienestar
Naturalesa y paisahe
Monumentonan y historia cultural 1.7.4 Maneho
Preserva y reforsa e caracteristica di e area: densidad abou, matanan propio di e area, elementonan caracteristico;
Reforsa e sector agrarico. En particular rond di dam y tankinan y e areanan agrarico existente, manera Butucu;
Preserva e area rural como area residencial extensivo. Solamente permiti construccion nobo di cas si esaki no ta afecta e calidadnan di e area. Iniciadornan mester indica cu nan peticion, cu un diseño y posibel investigacion sostenedo, na ki manera nan a tene cuenta cu e balornan riba y rond e kavel, y na ki manera esaki a wordo incorpora den e plan di construccion;
No permiti facilidadnan pa residencia temporareo recreativo, facilidadnan social y comercial y companianan nobo;
Preserva balornan rural, historico-cultural y natural, e sistema di awa y e structura ecologico principal. E elementonan aki ta punto di salida pa actividadnan;
Ningun construccion nobo den e structura ecologico principal;
Maneho di desperdicio y combati dumpnan ilegal.
1.7.5 Construccion
Edificionan legal existente por wordo renoba, reconstrui y remplasa conforme e superficio y haltura di goot y construccion existente.
Ningun construccion, cu excepcion di casnan cu un intensidad abou y edificionan pa agricultura sostenibel. Den e structura ecologico principal no ta permiti construccion nobo.
Tipo di construccion Cas, construccion agrarico
Haltura maximo 1 piso cu dak
(haltura di goot 3,5, haltura di construccion 6 m)
Dispensacion 2 piso cu dak
(haltura di goot 6, haltura di construccion 8 m)
1.8 Centro di Oranjestad 1.8.1 Descripcion
Esaki ta e area entre L.G. Smith Boulevard y De La Sallestraat. E area ta caracterisa su mes door di e presencia di edificionan monumental, instancianan institucional (oficina di gobierno, corte), clusternan di educacion (universidad, scol), cas, facilidadnan comercial y Caya Principal como curason di centro di ciudad.
1.8.2 Balor y calidadnan
Balornan historico-cultural cu ta haya expresion den e edificionan historico-cultural (monumentonan), conhunto y barionan;
Presencia di edificionan di gobierno y cluster di educacion;
Caya Principal como curason di centro di ciudad y di Oranjestad;
Calidad di e espacio publico, por ehempel den Caya Principal.
1.8.3 Maneho strategico relevante
Construccion di cas
Turismo
Economia
Cuido y bienestar
Trafico y transporte
Monumentonan y historia cultural 1.8.4 Maneho di area
Revitalisa e area central den un area atractivo pa biba, bida y traha;
Reforsa e funcion di biba en particular pa gruponan obhetivo specifico, manera studiante, hoben y hende grandi;
Ofrece espacio na sectornan economico nobo, por ehempel den cluster di conocemento cu universidad;
Stimula uzo multipel di espacio: funcionnan di biba, traha y residencia temporareo ta existi band’i otro;
Proteha edificionan monumental y conhunto, y e caracter autentico;
Reutilisacion di edificio cu ta para bashi;
Mehora e alcansabilidad y e facilidadnan pa parkeer;
Crea un ambiente social limpi, sano y sigur, door di aplica zonamento medio ambiental y un espacio publico bon aregla.
1.8.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Pa edificionan nobo cu ta pas den e funcionnan aloca ta aplica:
Tipo di construccion Cas, apartamento, propiedad comercial
Haltura maximo
Areanan historico-cultural valioso
1 piso cu dak
(haltura di goot 3, haltura di construccion 5 m)
Otro areanan 3 piso cu dak
(haltura di goot 10, haltura di construccion 12 m) Dispensacion Areanan historico-cultural
valioso
2 piso cu dak
(haltura di goot 6, haltura di construccion 8 m) Otro areanan 6 piso cu dak
(haltura di goot 21, haltura di construccion 23 m)
1.9 Parti dilanti Haf Oranjestad 1.9.1 Descripcion
Esaki ta e area for di haf di container anterior te na e Renaissance Hotel.
1.9.2 Balor y calidadnan
Prome introduccion cu Oranjestad pa e turistanan crucero;
E localidad banda dje awa, e presencia di facilidad di haf, arkitectura special, un espacio publico bon aregla, e sitio cerca di centro y e infrastructura turistico existente.
1.9.3 Maneho strategico relevante
Construccion di cas
Turismo
Economia
Trafico y transporte
Sostenibilidad 1.9.4 Maneho di area
Desaroya e tereno di e haf di container anterior den Port City Aruba como area di halto-calidad pa biba, traha y residencia temporareo den combinacion cu un parke costero cu ta pubicamente accesibel;
Mantene y mehora e calidad halto existente di residencia temporareo;
Drecha e espacionan publico pa evenemento, aregla tereno pa festival;
Reutilisa edificio existente pa funcion cu ta contribui na e bida di e parti dilanti di Haf y e area di centro cercano;
Maneho integral di desperdicio;
Reforsa e relacion cu centro di ciudad.
1.9.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Pa edificio nobo cu ta pas den e funcionnan aloca ta aplica:
Tipo di construccion Apartamentonan, propiedad comercial
Haltura maximo (6 piso cu dak
haltura di goot 21, haltura di construccion 22m) Subiendo di abou te ariba, di lama pa tera
Dispensacion Accentonan di haltura te un maximo di 7 piso di construccion cu dak, den cercania di L.G. Smith Blvd.
(haltura di goot 23, haltura di construccion 25m)
1.10 Area central San Nicolas 1.10.1 Descripcion
E centro di San Nicolas ta situa rond di Bernard van de Veen Zeppenfeldstraat, entre Bernardstraat y Lagoweg.
1.10.2 Balor y calidadnan
Construccion art-deco (incluyendo e watertoren anterior) y e funcionnan presente (manera e museo di industria);
Couleur locale: e propio caracter y storia industrial di San Nicolas;
Industrial heritage den y rond di e centro (watertoren, rafinaderia);
Multicultural;
Caya pa shop reorganisa.
1.10.3 Maneho strategico relevante
Construccion di cas
Turismo
Economia
Trafico y transporte
Monumento y historia cultural 1.10.4 Maneho di area
Continua maneho di cultura, sigui posiciona San Nicolas como ciudad di arte y multicultural;
Reforsa e caracter autentico den e construccion, espacio publico y e funcionnan;
Realisa un conexion cu e awa via e tereno di e rafinaderia por duna un contribucion importante na e atraccion di San Nicolas;
Duna espacio na actividadnan pa reforsa San Nicolas como area turistico;
Maneho integral di desperdicio.
1.10.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Pa edificio nobo cu ta pas den e funcionnan aloca ta aplica:
Tipo di construccion Cas, apartamento, propiedad comercial
Haltura maximo 3 piso cu dak
(haltura di goot 10, haltura di construccion 12 m) Dispensacion 4 piso cu dak
(haltura di goot 13, haltura di construccion 15 m)
1.11 Zonanan turistico 1.11.1 Descripcion
E area aki ta concerni e zonanan turistico na costa west (Tierra del Sol, High-rise, Low- rise) y un area na costa zuid (Sero Colorado, Baby Beach/Rodgers Beach).
1.11.2 Balor y calidadnan
E areanan na costa west (Tierra del Sol, High-rise, Low-rise) e ultimo añanan a wordo desaroya pa bira e areanan turistico mas importante di e isla;
Sortido diverso di tienda, restaurant, bar y posibilidad pa recreacion;
E presencia di e hospital, rondona pa un cluster di facilidadnan riba tereno di cuido y salud;
Diferente localidad di oficina, entre otro e oficina di Banco Central di Aruba;
Den e area Sero Colorado e abierto rural, e zonanan costero y e balornan ecologico ta calidadnan importante. E paisahe bruto y e distancia pa costa west ta duna e area un caracter aventuresco;
Den e area Baby Beach/Rodgers Beach e playanan accesibel y e balornan ecologico ta e calidadnan mas importante.
1.11.3 Maneho strategico relevante
Turismo
Economia
Asistencia, bienestar y deporte
Trafico y transporte
Naturalesa y paisahe 1.11.4 Maneho
Pa e costa west:
Inverti den calidad en bes di cantidad, ambos pa loke e acomodacionnan pa residencia temporareo, e facilidadnan como tambe e esapcio publico;
Restringi e presion recreativo riba Palm Beach;
Ningun tienda nobo;
Mehora espacio pa parkeer;
Maneho di desperdicio;
Reforsa e cluster di salud rond di e hospital.
Pa Sero Colorado:
E espacio na Sero Colorado (indica riba mapa) ta e unico espacio na unda por otorga ainda terenonan pa desaroyonan turistico riba escala grandi; solamente si ta trata di un decision bon delibera y duradero y conforme ordenanza di permiso y reglanan di ROP.
Pa Baby Beach/Rodgers Beach:
Entre Baby Beach y Rodgers Beach tin espacio pa dos hotel di maximo 40 camber cada un, en particular dirigi riba e mercadonan nicho di deporte di buceo y deporte acuatico.
1.11.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Pa edificio nobo cu ta pas den e funcionnan aloca ta aplica:
Tipo di construccion Propiedad comercial
Haltura maximo High-rise 7 piso cu dak
(haltura di goot 23, haltura di construccion 25 m)
Low-rise 5 piso cu dak
(haltura di goot 17, haltura di construccion 19 m)
Tierra del Sol 2 piso cu dak
(haltura di goot 7, haltura di construccion 9 m)
Sero Colorado /
Baby Beach/ Rodgers Beach
3 piso cu dak
(haltura di goot 10, haltura di construccion 12 m)
Dispensacion High-rise 7 piso cu dak
(haltura di goot 23, haltura di construccion 25 m)
Low-rise 5 piso cu dak
(haltura di goot 17, haltura di construccion 19 m)
Tierra del Sol 2 piso cu dak
(haltura di goot 7, haltura di construccion 9 m)
Sero Colorado /
Baby Beach/ Rodgers Beach
3 piso cu dak
(haltura di goot 10, haltura di construccion 12 m)
1.12 Area economico 1.12.1 Descripcion
E area aki ta concerni e terenonan economico na costa zuid (Aeropuerto, Parkietenbos, WEB, Barcadera, Rafinaderia). No tin cuestion di un area conecta. Entre e terenonan tin areanan residencial y natural.
1.12.2 Balor y calidadnan
Organisacionnan vital pa funcionamento di Aruba, manera aeropuerto, hafnan, pero tambe produccion di energia y awa (WEB);
E bon alcansabilidad (caretera, kabel y pipanan);
E bon areglo;
E bon situacion pa loke ta regarda biento;
Espacio fisico pa desaroyo;
Oportunidadnan pa produccion di energia sostenibel.
1.12.3 Maneho strategico relevante
Economia
Trafico y transporte
Sostenibilidad 1.12.4 Maneho di area
Duna espacio na companianan existente y organisacionnan pa extension y pa bira mas sostenibel;
Duna espacio na companianan nobo cu no ta pas den e areanan residencial;
Duna espacio na sectornan nobo, manera logistica, sector primario y economia circulario;
Uzo sostenibel di espacio y adaptacion rural cu e desaroyonan nobo;
Espacio pa extension y optimalisacion di aeropuerto y Barcadera como hub logistico;
Duna espacio na maneranan sostenibel y innovativo di produci energia y procesamento di desperdicio;
Realisa un conexion cu e awa riba tereno di e rafinaderia por duna un contribucion importante na e atraccion di San Nicolas;
Areglo sostenibel di sitionan industrial cu no ta wordo uza mas (manera landfill Parkietenbos), por ehempel mediante un combinacion di produccion di energia, reparacion di paisahe y posibilidadnan recreativo.
1.12.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Pa edificio nobo cu ta pas den e funcionnan aloca ta aplica:
Tipo di construccion Propiedad comercial
Haltura maximo Construccion 7 piso
(haltura di construccion 22 m)
Dispensacion Instalacionnan, facilidadnan specifico
Segun midi
1.13 Area di transformacion 1.13.1 Descripcion
E area oost di L.G. Smith Boulevard, pa zuid di Watty Vos Boulevard (Bushiri Freezone).
E area aki ta situa entre centro di ciudad di Oranjestad y e zona turistico y ta grens na e parti dilanti Haf. Na e momento aki tin relativamente tiki construccion cu ta wordo uza comercialmente. Un parti di e edificio y terenonan ta para bashi.
1.13.2 Balor y calidadnan
Sitio strategico: central entre centro di ciudad y zona di hotel, ta grens directamente na e parti dilanti Haf (Aruba Port City);
Bon conexion pa L.G. Smith Boulevard y futuro Watty Vos Boulevard;
Bon conexion cu transporte publico;
E area ta grens parcialmente cu lama y playa.
1.13.3 Maneho strategico relevante
Construccion di cas
Economia
Cuido y bienestar 1.13.4 Maneho di area
Transforma di un area di trabou pa un area residencial di halto-calidad cu funcionnan comercial;
Construccion di cas di pueblo;
Cas pa entrada mediano y hende grandi;
Crea un ambiente social limpi, sano y sigur mediante di aplicacion di zonamento medio ambiental y espacio publico bon aregla.
1.13.5 Construccion
Edificionan legal existente por wordo renoba, reconstrui y remplasa conforme e superficio y e haltura di goot y construccion existente.
Pa edificio nobo cu ta pas den e funcionnan aloca ta aplica:
Tipo di construccion Apartamento, propiedad comercial
Haltura maximo 6 piso cu dak
(haltura di goot 20, haltura di construccion 22 m) Dispensacion Accentonan di haltura te na un maximo di 7 piso cu dak
(haltura di goot 23, haltura di construccion 25 m)
1.14 Parke Marino 1.14.1 Descripcion
E area ta encera e areanan natural marino cu a base di e Ordenansa Proteccion di Naturalesa ta indica como reserva natural. Esaki ta concerni e Parke Marino Sero Colorado, Parke Marino Arikok y Parke Marino Mangel Halto. E zona di Rif na Oranjestad tambe ta encera den e area aki.
1.14.2 Balor y calidadnan
Balornan ecologico di rifnan, yerba di lama, coral y mangel di awa;
Flora y fauna protehi.
1.14.3 Maneho strategico relevante
Naturalesa y paisahe 1.14.4 Maneho di area
Proteha y reforsa e balor y calidadnan presente;
Permiti utilisacion comparti limita di recreacion. E utilisacion comparti aki no mag causa cu e balor y calidadnan ta wordo afecta.
Ningun pier y steiger nobo;
Sigui e maneho pa loke ta regarda e creacion di un Parke Marino.
1.15 Otro awanan costero 1.15.1 Descripcion
Esaki ta e otro awanan costero di Aruba.
1.15.2 Balor y calidadnan
E areanan aki ta importante for di tanto e ecologia como tambe for di e economia;
Den e area aki ta situa e hafnan importante di Aruba (Oranjestad, Barcadera, San Nicolas). E hafnan tin suficiente hundura y capacidad pa barco di crucero y barco di container/carga.
Den e area tambe tin e steigernan pa paseo den boto, deporte acuatico y pesca;
E area ta importante pa e economia (pesca, turismo y recreacion).
Den e awanan teritorial tin dos area grandi cu a base di tratadonan internacional a wordo designa pa respectivamente mantenemento y transbordo . Dor di e situacion geografico y circunstancianan ideal e areanan aki ta interesante pa embarke internacional.
1.15.3 Maneho strategico relevante
Economia
Naturalesa y paisahe 1.15.4 Maneho di area
E maneho ta dirigi riba sintonia entre calidadnan economico y ecologico segun e principio di Blue economy: uzo economico y e calidadnan ecologico ta reforsa otro;
Ningun steiger y pier nobo;
E zonamento di e awanan costero (p.e. pa landamento, paseo den boto, navigacion comercial, pesca).
E uzo di e areanan di mantenemento y transbordo pa actividadnan di embarke conforme e tratadonan internacional. Kinan ta lucha pa uzo limita di espacio y un sintonia optimal entre e otro interes y actividadnan, pa asina leu cu ta posibel saliendo for di consideracionnan di siguridad.
PROGRAMANAN Construccion di cas
Prepara programa pa construccion di cas basa riba e necisidad pa cas;
o manehado: DIP o partner: FCCA
o ehecucion: 1e y 2e kwartaal 2019, despues anualmente
Prepara Plan di Accion pa fluho continuo di kavel, incluyendo inventarisacion di edificio cu ta para bashi/tereno no construi;
o manehado: DIP o partner: DOW, DNM
o ehecucion: 2e y 3e kwartaal 2019, despues anualmente
Aloca programa di construccion di cas na kavelnan o manehado: DIP
o partner: DOW
o ehecucion: continuo despues di prepara programanan pa construccion di cas
Revoka tereno di huur y erfpacht no uza;
o manehado: DIP o partner: DOW, DNM o ehecucion: continuo
Prepara plan pa explotacion di area pa traha kavel;
o manehado: DIP o partner: DOW, DNM o ehecucion: continuo
Forma fondo pa stimula construccion di cas di pueblo y construccion di cas pa grupo obhetivo specifico;
o manehado: DIP o partner: DOW
o ehecucion: 2e kwartaal 2020
Prepara cuadranan di calidad di imagen pa construccion di cas;
o manehado: DIP
o partner: welstandscommissie o ehecucion:
o general: 4e kwartaal 2019 o pa cada desaroryo: continuo.
1 1 C I U D A D Y C O M U N I D A D S O S T E N I B E L
1 2 C O N S U M O Y
P R O D U C C I O N R E S P O N S A B E L
1 1 . 1 1 1 . 3 1 1 . 4
1 2 . 2
Turismo
Prepara criteria pa establece hotel nobo (test e contribucion na e producto turistico, economia, empleo, comunidad y calidad espacial);
o manehado: Ministerio di Turismo o partner: DIP, ATA, Dehzi, DNM o ehecucion: 2e y 3e kwartaal 2019
Establece obligacion di conseho ATA;
o manehado: DIP o partner: ATA, Dehzi
o ehecucion: desde adoptacion ROPV
Prepara registracion di cantidad y localidad di camber di hotel, condo, apartamento pa residencia temporareo recreativo;
o manehado: Ministerio di Turismo o partner: Dehzi, DIP
o ehecucion: 1e kwartaal 2020
Garantisa rekesito y tratamento igual pa cada tres sector di residencia temporareo recreativo (fiscal, permiso);
o manehado: Dehzi
o partner: Ministerio di Turismo, DIP, ATA o ehecucion: 1e kwartaal 2020.
8 T R A B O U H O N E S T O Y C R E C E M E N T O E C O N O M I C O
1 2 C O N S U M O Y
P R O D U C C I O N R E S P O N S A B E L
1 6 P A Z , S E G U R I D A D Y S E R V I C I O P U B L I C O F U E R T E
1 7 S O C I E D A D P A H A Y A
O B H E T I V O N A N
8 . 2 8 . 4 8 . 9
1 2 . b 1 6 . 6 1 7
Economia
Prepara programa pa compania/maneho di otorgacion di kavelnan industrial a base di maneho economico y zonamento sitio industrial);
o manehado: DIP
o partner: Dehzi, DOW, DNM o ehecucion: 4e kwartaal 2019
Prepara criteria espacial y funcional y metodo di determina estimacion di necesidad pa facilidadnan comercial y actividadnan industrial;
o manehado: DIP o partner: Dehzi
o ehecucion: 2e kwartaal 2019
Designa areanan pa sector primario y hardin di pueblo, en particular cerca di dam y put di awa;
o manehado: DIP
o partner: DOW, DNM, DLVV o ehecucion: 2e kwartaal 2019
Prepara normanan di distancia entre cas y companianan agrarico;
o manehado: DIP
o partner: DLVV, DNM, Directie Volksgezondheid o ehecucion: 2e kwartaal 2019
Registracion di companianan agrarico;
o manehado: DLVV o partner: DIP
o ehecucion: 4e kwartaal 2019
(Re)parcela tereno grandi di huur pa agricultura;
o manehado: DLVV
o partner: DIP, DOW, DNM o ehecucion: 1e kwartaal 2020.
2 S I N H A M B E R 8 T R A B O U H O N E S T O Y C R E C E M E N T O E C O N O M I C O
9 I N D U S T R I A I N N O V A C I O N Y I N F R A S T R U C T U R A
1 1 C I U D A D Y
C O M U N I D A D S O S T E N I B E L
2 . 1 2 . 3 2 . 4
8 . 2 9 . 1
9 . 2 9 . 4
1 1 . 3 1 1 . 6
Sostenibilidad
Concretisa structura ecologico principal;
o manehado: DNM
o partner: DIP, DOW, Dezhi o ehecucion: 2e kwartaal 2019
Prepara formacion di decision extension parke di molina Vader Piet;
o manehado: DIP
o partner: WEB, DOW, DNM o ehecucion: na momento di peticion
Aloca sitionan parkenan solar;
o manehado: DIP
o partner: WEB, DOW, DNM o ehecucion: 1e kwartaal 2020
Elabora criteria di sostenibilidad pa actividadnan;
o manehado: Ministerio di Desaroyo espacial, Infrastructura y Medio ambiente o partner: Dehzi, DIP, DOW, DNM
o ehecucion: 4e kwartaal 2019
Prepara criteria berde den areanan residencial (cuantitativo, calitativo);
o manehado: DNM
o partner: DIP, DOW, DLVV o ehecucion: 2e kwartaal 2019
Prepara programanan pa desaroyo di naturalesa;
o manehado: DNM o partner: DIP, DOW
o ehecucion: 1e kwartaal 2020
Prepara zonamento awanan costero;
o manehado: DNM
o partner: DIP, DLVV, Directie Scheepvaart, Polis o ehecucion: 4e kwartaal 2019
Elabora criteria pa co-uzo extensivo (cu intensidad abou y tiki impacto);
o manehado: DNM
o partner: DIP, DOW, FPNA o ehecucion: 2e kwartaal 2019
Studia e posibilidadnan pa designa (partinan di) Aruba como UNESCO Geopark of Man and Biosphere;
o manehado: DNM
o partner: FPNA, Ministerio di Educacion o ehecucion: 3e kwartaal 2019.
3 B O N S A L U D Y B I E N E S T A R
7 E N E R G I A P A G A D E R O Y S O S T E N I B E L
1 1 C I U D A D Y
C O M U N I D A D S O S T E N I B E L
1 2 C O N S U M O Y
P R O D U C C I O N R E S P O N I B E L
1 4 B I D A D E N A W A
1 5 B I D A N A T E R A
3 . 6 7 . 2 1 1 . 3 1 2 . 2
1 2 . 8 1 2 . b
1 4 . 1 1 4 . 2
1 5 . 1 1 5 . 2 1 5 . 3 1 5 . 4 1 5 . 5 1 5 . 9
Restructuracion
Instala team di proyecto pa activamente restructura;
o manehado: Ministerio di Desaroyo espacial, Infrastructura y Medio ambiente o partner: DIP, DOW
o ehecucion: 3e kwartaal 2019
Prepara plan pa explotacion di area pa tereno cu mester wordo restructura;
o manehado: DIP o partner: DOW
o ehecucion: depende di desaroyo.
1 1 C I U D A D Y
C O M U N I D A D S O S T E N I B E L
1 2 C O N S U M O Y
P R O D U C C I O N R E S P O N S A B E L
1 5 B I D A N A T E R A
1 1 . 3 1 2 . 2 1 5 . 5
TERMINONAN
ALARA (as low as reasonably achievable): mas abou cu ta rasonabelmente alcansabel;
All-inclusive: e principio basico cu tur cuminda y bebida ta encera den e prijs di e acomodacion;
Monumento protehi: monumento cu a wordo designa a base di articulo 4 di e Ordenansa Monumento;
Biodiversidad: e diversidad di forma di bida den un ecosistema;
Build with nature: pisa balornan natural y ecologico den un plan di parcelamento of construccion;
Facilidadnan di bario (facilidadnan local): facilidadnan dirigi riba habitante di un bario den cual e facilidad ta presente;
Facilidadnan cu ta surpasa bario: facilidadnan di cual e area di cuido ta mas grandi cu e bario na unda e facilidad aki ta estableci;
Economia circulario: un sistema economico cu ta intenta pa maximalisa e reutilisacion di producto y materialnan crudo y minimalisa destruccion di balor.
Material cu ta resta ta wordo completamente uza di nobo den e sistema. Ta haci distincion entre e curso circulario biologico, den cual material cu ta resta despues di uzo ta wordo duna bek den manera sigur na naturalesa, y uno tecnico pa cual (parti di) producto a wordo diseña y mercadea di tal manera cu nan por wordo uza di nobo na nivel di halto calidad.
Condominio/condo: un compleho di cual e propiedad di e diferente apartamentonan ta di doñonan individual;
Industria creativo: trabou y tipo di compania dirigi riba e explotacion di arte y propiedad intelectual. Ehempel di esaki ta sectornan manera arte visual, artesania, musica, publicidad, diseño grafico y desaroyo di software;
Herencia cultural: spoor, obheto y patronchi/structura cu, visibel of no visibel, ta forma parti di nos habitat y ta duna un imagen di un situacion of desaroyo historico.
E ta encera tanto e herencia arkeologico, historico (ciudad)construccional y esun historico-rural;
Balornan historico-cultural: e aprecio positivo di spoor, obheto, patronchi y structura cu visibel of no visibel ta forma parti di nos habitat y ta duna un imagen di un situacion of desaroyo historico;
Sostenibel: pone tiki peso riba medio ambiente;
Structura ecologico principal: e netwerk coherente di areanan cu balornan ecologico y rural;
Eco resort: un resort di cual e facilidadnan tin impacto minimo riba e ambiente (natural) (pregunta: mester colga un keurmerk na esaki?);
Ecosistema: un sistema den cual mata y animal ta para den relacion cu otro y cu e ambiente. Ta papia aki di un interaccion entre parti bibo (mata, animal, humano) y no bibo (aire, awa, tera);
Erosion: e detricion y excavacion di tera door di actividad di biento, awa coriente of lama;
Utilisacion comparti extensivo di recreacion: un forma di recreacion den aire liber na unda especialmente e paisahe of partinan particular di esaki ta wordo experencia fuertemente, na unda tiki of ningun facilidad construi ta necesario y na unda tambe en general e cantidad di recreante pa cada unidad di superficio ta limita, manera
canamento, ciclismo, relaha y experencia naturalesa y paisahe; bou recreacion extensivo en todo caso no ta comprende deporte cu ta haci boroto;
Farm stay: un forma di acomodacion di residencia temporareo na un cunucu cu ta funcional;
Restructuracion: e intervencion den e ambiente desaroya pa renoba areanan anticua di tal manera cu nan ta cumpli atrobe cu rekesitonan actual riba tereno di biba, traha, recrea y mobilidad. Tin biaha esaki ta sosode door di demolicion y construccion nobo, tin biaha door di renovacion y reutilisacion;
Empleo di halto calidad: empleo cu ta caracterisa su mes door di siguridad socio- economico, un bon organisacion di labor, posibilidad pa sigui enseñansa y estudio, bon circunstancia laboral (sano, sigur) y un bon balans entre trabou y priva;
Hotel: un acomodacion cu ta huur camber pa keda drumi for di intencion comercial.
E hotel localmente por ofrece cuminda y bebida pa consumo como otro actividad;
Innovacion: e aplicacion di tecnologia nobo den producto, servicio y proceso, of e desaroyo di producto, servicio y proceso nobo;
Adaptacion na clima: e proceso cu cual e comunidad ta adapta su mes na e clima actual of anticipa y e efectonan di esaki, pa limita e daño cu por bay hunto cu e cambio di clima y utilisa e oportunidadnan cu e cambio di clima ta ofrece. Sistemanan natural ta ahusta nan mes solamente na e clima actual y su efectonan; intervencion humano por facilita ahustacionnan den sistemanan natural;
Ecosistemanan costero: ecosistemanan den e zona costero (terestre y marino) cu ta unico debi na e reunion di lama y tera;
Balor rural: e balor duna na un area, caracterisa door di e parti perceptibel di superficie di mundo, cu ta wordo determina door di coherencia mutuo y influencia di naturalesa (no bibo y bibo);
Duradero pa curso di bida: cas y areanan residencial cu a wordo desaroya di tal manera cu e habitantenan por keda biba eynan ora nan circunstancianan di bida ta cambia, por ehempel pa fia di edad, malesa of un handicap;
Uzo multipel di espacio: areglo na unda multipel funcion ta haya un luga na mesun sitio pa asina e espacio ta wordo uza eficientemente. Esaki ta posibel por ehempel door di pone e funcionnan riba otro of mix nan of haci uzo di e area na diferente ora;
Funcionnan cu ta pone peso (riba medio ambiente): funcionnan di cual e emision a consecuencia di operacion por tin efecto negativo riba e calidad di biba y residencia temporareo di funcionnan cu ta (medio ambiental) sensitivo. Esaki hopi bes ta compania, pero funcion manera agricultura, recreacion, comercio menor y hotel tambe por pone peso riba medio ambiente;
Funcionnan cu ta (medio ambiental) sensitivo: funcionnan na unda disturbio y peliger a consecuencia di actividadnan comercial por afecta e calidad di bida y residencia temporareo. Ehempel ta cas, hospital, scol y recreacion di residencia temporareo;
Zonamento medio ambiental: introduci un separacion espacial entre actividadnan cu ta afecta medio ambiente y areanan y funcionnan medio ambiental sensitivo. Meta ta di un banda pa proteha of engrandece e calidad di bida y siguridad na un area of funcion medio ambiental sensitivo; di otro banda duna siguransa na compania pa un ehecucion sostenibel di nan actividadnan denter di condicionnan limitativo acorda;
Area natural: un area cu caracteristica notabel pa loke ta flora, fauna, estado geologico of rural, manera esaki ta haya expresion den un extento grandi of biodiversidad;
Balor natural: e balor duna na un area, caracterisa pa elementonan geologico, geomorfologico, agro-geologico y biologico, tanto separa como tambe den relacion mutuo;
Reserva natural: areanan natural, tanto terestre como marino, cu ta protehi a base di articulo 10 di e Ordenansa Proteccion di Naturalesa. E proteccion ta sigura cu areanan riko na biodiversidad, habitat y ecosistema cu un rol ecologico importante, y bunitesa natural caracteristico di Aruba y e sortonan bibo di mata y animal por wordo preserva pa futuro generacionnan;
Espacio publico: e espacio cu ta accesibel pa tur hende. E ta un luga fisiko na unda un gran parti di e bida publico ta tuma luga. Den e ROP aki e ta trata di e espacio publico den aire liber;
Sector primario: e sector economico cu ta produci material crudo y cuminda. Den e ROP aki bou di sector primario ta compronde agricultura y pesca;
Promising sectors: sector primario, industria creativo, logistica, conocemento y blue economy;
Utilisacion recreativo comparti: e uzo di areanan cu no ta intenciona primeramente pa recreacion. Ehempelnan ta areanan natural;
Resort: un hotel cu mas facilidad cu e hotel usual. Banda di piscina por ehempel tambe tin tienda, facilidad di fitness y facilidad pa sali presente. Un resort ta diseña di tal manera cu e huesped no tin cu bandona e tereno;
Sector secundario: e sector economico cu tur compania y actividad cu ta procesa e materialnan crudo di sector primario;
Agricultura urbano: e cultivacion di cuminda den y rond ciudad, cerca di e ciudadano.
Ehempelnan ta hardin pa pueblo y tene abeha;
Short stay: huurmento di espacio residencial independiente pa habitacion temporareo na un famia pa un periodo continuo di minimo un siman y maximo seis luna;
Mercado turistico nicho: un parti specifico, mas bien chikito, demarca y manehabel di e mercado turistico. Ehempel di mercado nicho ta ecoturismo, experencia, wellness, casamento, kitesurfing y Farm stay;
Recreacion di residencia temporareo: ta un forma di recreacion na unda e recreante ta keda pa un tempo defini, pero por lo menos un anochi den un acomodacion manera hotel, apartamento y cas di vacacion;
Apartamento pa recreacion di residencia temporareo: un apartamento cu ta wordo gehuur cu tercera partido pa un tempo defini pa recreacion di residencia temporareo;
Hardin pa pueblo: un hardin riba un tereno comunitario na unda berdura y fruta ta wordo cultiva pa propio uzo;
Sistema di awa: e sistema coherente di awa superficial y awa di tera, incluso rooi, dam y tanki, y piesa di arte pa e maneho di awa;
Wellness: actividad, facilidad y productonan cu por contribui na aumento di e bienestar fisiko. Ehempel ta sauna, stoombad y tratamentonan di beyesa;
Parke di molina di biento: un instalacion espacial coherente, riba tera y/of den awa, pa produci energia di biento. E parke ta contene tanto e molinanan di biento como tambe e infrastructura of construccion sostenedo;
Parke solar: un instalacion espacial coherente, riba tera y/of den awa, pa produci energia solar. E parke ta contene tanto e colectornan como tambe e infrastructura sostenedo.


text:
KRALENDIJK–Awe mèrdia 4 persona a papia ku prensa relashon ku e enfermedat di ‘Corona virus’.
Alcira Janga –Jansen hefe di salubridat públiko a papia i el a duna informashon alkaso di ‘Corona virus’. “E chèns pa e vírùs yega área di Caribe ta mínimo. Boneiru ta prepará pa por atendé, si akaso e vírùs yega Boneiru. Tin palabrashon ku haven mester, KMAR, hospital, dòkter di kas, tambe ku TCB entre otro, si tin kualke situashon relatá na ‘Corona virus’ por atendé,”Janga–Jansen a menshoná.
Despues a papia dòkter Izzy Gerstenbluth Arts Epidemoloog pa medio di konferensiá di video. “El a elaborá tokante e miedu di e ‘Corona virus’. “For di momentu ku China a menshoná ku tin un vírùs nobo, tur hende a drenta pániko. Corona vírùs no ta algu nobo ya e tabata eksistí. Promé ku a reportá, ya e vírùs tabata kana su kaminda sin ku a tuma nota di dje. No tin remedi pa kuré. Hende di edat ku ta debil por hañ’é vírùs rápido. No ta fásil pa e vírùs yega aki banda,” dòkter Gerstenbluth a menshoná. El a duna un idea kon e vírùs ta desaroyá i plama na China.
Seguidamente a papia Saskia Autar ‘Infectioloog’ na Fundashon Mariadal, kende a menshoná kon prepará Fundashon Mariadal ta relashoná ku ‘Corona virus’. Último persona kende a dirigí palabra tabata diputado Nina den Heyer. “Hopi ta komentá tokante e vírùs. Spera awor ku a haña e i formashon, e hende ta poko mas trankil. Boneiru ta prepará si akaso algu presentá ku tin di aber ku e ‘Corona virus’,”entre otro diputado den Heyer a menshoná.


text:
Mandolinstraat, Tarabana: Diadomingo algo pasa di 5’or di atardi, un grupo di e partido politico M.E.P. cu nan candidato di Dakota, tabata canando den Mandolinstraat bishitando e casnan. Esaki no a cay den bon tera cerca un contraincante politico den un Toyota Yaris Berde, su fuse a bula y a manda su auto riba e grupo aki, pa suerte e campañadornan a hala net na ora y e chauffeur di e Yaris kende tabata bou influencia di un of otro substancia, a bay dal contra dos otro auto.
E chauffeur di e Yaris kier a huy for di e sitio, pero e campañadornan mesora a yama polis y a para su dilanti strobando e di bandona e sitio.
Polis di trafico a bay na e sitio y a nota cu enberdad e chauffeur di e Yaris tabata bou influencia mesora ela keda deteni y transporta cu transportwagen di polis pa Warda di Playa.
E caso aki a wordo entrega na departamento di recherche, mirando cu ta trata di un caso serio caminda tabata tin un intento di asesinato. Departamento technico di polis a wordo pidi na e sitio pa haci mas investigacion, tambe e personanan den e grupo a entrega un denuncia di intento di asesinato contra e persona aki.


text:
WILLEMSTAD- 1 di febrüari 2019 – Den kuadro di e kampaña di konsientisashon ‘Kòrsou ta dushi’, Ofisina di Turismo di Kòrsou (CTB) ta invitá komunidat pa demostrá ku Kòrsou ta dushi durante e temporada di Karnaval 2019 tambe.
CTB pa medio di su kampaña di konsientisashon Kòrsou ta dushi. Bib’é. Stim’é! ta invitá bo pa dekorá bo stènt di Karnaval hasiendo uso di e tema ‘Kòrsou ta dushi’. Entrante promé di febrüari bo por pasa na CTB i tuma material pa dekorá bo stènt. Pa reglanan di e kampaña bishitá e página di Facebook di Kòrsou ta dushi. Dekorá bo stènt ku oportunidat di gana premionan atraktivo; promé premio fl 1500, segundo premio fl 1000 i e terser premio fl 500.
Lo anunsiá e ganadornan 12 di mart 2019 riba e página di Facebook di Kòrsou ta dushi. Dekorá bo stènt di karnaval i demostrá ku Kòrsou ta dushi. Bib’é. Stim’é!


text: Diadomingo mainta a drenta informe di un accidente na e rotonde banda di ex-Drive Inn, mesora a dirigi un patruya na e sitio. Na yegada di e patruya a bin compronde cu un dama chauffeur tabata bebi y riba un trip cu un amigo y un amigo mas. Polisnan a pidi pa e vehiculo di transporte di detenidonan y nan a trece warda di Polis na Shaba. Despues durante investigacion a resulta cu den e auto tabata tin dos hende mas mas cu no por a mustra documentonan cu nan ta legal na Aruba. A detene ambos y pidi atrobe pa e vehiculo di transporte di detenidonan cu a presenta y asina hibanan tambe warda. Guarda Nos Costa lo sigui e proceso pa confirma nan status riba e isla. Segun fuente e dama deteni cu a causa e accidente ta e mesun dama cu a bira famoso via e caso di Patruya 37 na Noord. E biaha aki e ta den noticia cu foto y tur cos pero deteni pa causa accidente y bebi.


text:
Santa Rosa, tin algun tempo caba ta hasi apelacion na tur Cunukero, Criado y Piscadonan, pa regista na Santa Rosa. Esaki ta conta tanto pa esnan cu ta produci den un forma comercial como tambe pa hobby.
Actualmente, Santa Rosa ta ricibiendo varios melding di criador nan di Galina pa webo, cu ta keha cu nan no ta logra bende e caha nan di webo cu nan ta produci y ta lamenta e tempo y placa cu nan a inverti den e produccion.
Actualmente na Santa Rosa, nos tin solamente 5 persona/compania, cu ta registra como criador di galina pa webo, mientras cu nos ta observa cu tin varios criador cu ta bende nan producto nan ariba red nan social.
Aruba ta importa un cantidad halto di webo pa ana y e initiativa di produci nos propio webo fresco sigur ta uno di aplaudi y cual Gobierno ta stimula tambe. Sinembargo, ta dificil pa tin datos nan real di produccion y informacion di esnan cu ta practica e criansa di galina pa webo, si Santa Rosa no tin e informacion nesecario.
Sin datos, ta imposibel pa por analiza y controla e crecemento di e sector aki, pa asina por duna mas sosten y crea maneho nan cu lo aporta na un crecemento structura di e sector aki.
Recientemente, Santa Rosa a reuni cu e coleganan di Departamento di Asunto nan Economico (IDEA) y Departamento di Salubridad (DVG), pa a delibera ariba un posibel maneho integral ariba produccion di webo local, den cual por controla e crecemento di produccion, hasi control di calidad, sostene e productornan cu idea nan strategico mediante workshops y informacion, con pa mercadea nan producto y asina concientiza nos comunidad ariba e beneficio nan di cumpra webo for di productor nan local.
Pero prome cu e werkgroep por logra e meta di introduci un maneho, nan lo mester conta primordialmente cu datos nan concreto manera entre otro, ken, cuanto, na unda etc ta produci webo y con pa stimula un crecemento ariba un basis continuo.
Den pasado, IDEA conhuntamente cu DVG y Santa Rosa, ya a duna varios charla na e productor nan di webo y aki tambe, nan a wordo pidi pa registra na Santa Rosa y na KVK, pa asina nan por wordo considera como un contribuidor na e produccion di webo local.
Mester remarca cu productor nan di webo no ta paga belasting, dus no mester tin e miedo di registra como productor di webo commercial, pero si e ta importante pa Gobierno por tin un bista completo di cuanto webo nos isla ta produciendo y asina determina con lo por introduci maneho nan cu ta enfoca ariba calidad, sustenibilidad y continuidad como productor.
Kico bo mester pa registaNa momento cu bo bin pa registra na Santa Rosa, mester trece tur informacion di tereno (situatie plan), copia di “overeenkomst” pa e huurgrond of documento official den caso di tereno propiedad, buki di huurgrond di DIP como tambe bo ID y registro di KVK, si ta produci ariba un escala commercial.
Den caso cu ta famia of un tercera persona ta hasi uzo di e tereno den nomber di e doño, mester tin un “machtiging” mediante cual e doño di tereno ta duna permiso pa hasi uso di e tereno.
Den caso cu ta un negoshi mester tin registro di KVK (Kamer van Koophandel). Na momento cu bo bin hasi registracion lo bo mester yena un formulario cual tin diferente pregunta, dependiendo kiko ta e sector cu bo ta activo aden.
Tene bon na cuenta e ultimo puntonan aki pa no tin mal comprendemento na momento cubo tin registra. Percura tin bo tin tur cos na man.Beneficionan na momento cu registra.
Na momento cubo registra casi sigur bo pregunta lo ta kico Santa Rosa lo por yudabo cune. Na memento cu nos tin tur informacion logicamente bo persona lo por yega na remarke pa sercibi servicionan di Santa Rosa.
Esaki ta ensera den caso cubo ta un agricultor bo por haya e servicio di entrega di trucknan di awa. Dado caso bo por yega na remarke tambe na e “Awa pa Agricultor” cual Santa Rosa hunto cu WEB Aruba NV ta ofrece.
Negoshinan por haya “Invoerechten Vrij” Liber di Impuesto riba cierto producto pa nan propio uzo. No lubida e parti importante aki, cu ta pa Propio uzo. Na momento cubo wordo descubri ta bende e producto aki na tercera lo bo por wordo cobra bek e suma di impuesto.
Eta wordo mira cubo ta haciendo negoshi cu lo cu locual tabata e meta.Si no ta logra pa bishita Santa Rosa personalmente, lo por registra online, dor di mail tur datos cu ta wordo menciona ariba, via info@santarosa.aw of por jama 5858102 pa ricibi mas informacion.“Sostene nos Cultura, practica Cria, Pesca y Agricultura”


text:
Dia mundial pa combati secura y suelonan degrada DNM cu yamada pa no kita matanan of suelo cu ta inclui piedranan cu ta yuda combati erosion.
E asamblea general di Nacionnan Uni (UN) a declara oficialmente cu dia 17 di juni ta e Dia Mundial pa Combati Secura y Suelonan Degrada. Locual na Ingles nan a yama World Day to Combat Desertification and Drought. E obhetivo di e observacion ta pa eleva conscientisacion di e retonan asocia cu secura. Tambe cu e solucion ta den e man di comunidad y cu participacion activo y cooperacion na diferente nivel nos ta atende cu e reto di secura. Directie Natuur en Milieu (DNM) ta colabora cu e parti di conscientisacion riba e tema. No ta importa ki parti mundo bo ta biba, paso e consecuencia di secura y suelonan degrada ta concerni nos tur. Globalmente 23% di e suelo no ta productivo mas. 75% di e suelonan (teranan) na mundo a cambia di nan estado natural pa mas tanto uzo di agricultura. Aki na Aruba nos clima ta uno di secura y cu reto di scarcedad di awa. Nos mester cuida nos suelo pa e ta den bon condicion y no kita matanan of suelo cu ta inclui piedranan cu ta yuda combati erosion.
Ora cu nos ta papia di suelo degrada esaki ta consecuencia di rosamento, erosion acelera, cambio di clima y ta resulta den perdida di biodiversidad. E procesonan aki ta consecuencia di actividadnan humano caminda e suelo tin necesidad di restauracion pa asina yuda combati cambio di clima y brinda servicionan pa yuda e biodiversidad y humanidad ainda mas. Un maneho mas sostenibel di e suelonan ta necesario pa contra aresta e suelo degrada. Un decada di suelonan degrada por trece dañonan ireversibel, pero un decada di suelonan restaura tambe ta trece un cantidad di beneficio na bienestar di hende, naturalesa y medio ambiente.
E obhetivo di conscientisacion pa e dia observa aki den 2022 ta pa demostra cu hunto nos lo por sali di e problematica di suelonan degrada pa suelonan saludabel. Cu conscientisacion pa combati secura y suelonan degrada ta yuda crea mas accion pa proteha y restaura areanan natural, asina tambe yuda cu e avancenan pa alcansa e 17 metanan di desaroyo sostenibel di UN (SDG’s).
Unda nos ta awo?
Na Aruba, tin limitacion na espacio pa tereno destina pa cas of otro practica manera esun di plantamento. E practica di rosa tereno completo ta uno anticua y cu consecuencia pa e suelo y medio ambiente. Kitando matanan y e capa di suelo of cobamento ta acelera e proceso di erosion cu ta degrada e suelo ainda mas. Por pensa riba esnan cu ta kita mata (corta) y saca piedra cu ta wanta e sedimento di teranan den areanan natural sin cu tin permiso of autoridad. Esaki no ta permisibel, tampoco e ta di aplaudi. Si bo ta stima naturalesa y tambe bo pais y ta desea di wak bo generacion disfruta di locual abo tin awor, lo bo no haci practicanan cu ta destrosa naturalesa.
Kico ta e solucionnan?
Como individuo bo por yuda cu e conscientisacion di e tema, comparti informacion cu otronan asina nos no bira un pais cu suelonan degrada. Cambia bo habitonan y comparti bo accion pa combati suelonan degrada. Bo por planea con pa conserva awa, un mihor maneho pa uzo di awa asina mitiga e impacto di suelonan degrada. Establece un campaña pa un sistema di agricultura cu ta abou den consumo di awa necesario pa e matanan crece y produci. Aki tin algun sugerencia pa yuda combati suelonan degrada. Planta mas matanan local den bo cura, busca informacion di expertonan, yuda un organisacion pa sembra y planta, siña practicanan mas innovativo di agricultura,y siña biba den harmonia cu naturalesa. Recicla y re-uza awa, iriga eficientemente y reduci evaporacion di awa. Opta pa un dieta varia. Inverti den proyectonan cu ta promove rainwaterharvesting y /of solar-powered water pumps.
DNM ta desea cu comunidad Arubano ta mas consciente cu e uzo di awa y con ta anda cu e suelonan y re-establece nan relacion y amor pa naturalesa. E yamada na comunidad global ta pa hunto nos lo por sali di e problematica di suelonan degrada y secura. Pa mas informacion por bishita e campaña creativo cu meta di entretenimento, promovi pa United Nations Convention to Combat Desertification (UNCCD), cu tin disponibel riba e plataforma www.droughtland.com.
-
-
Archives
- August 2022
- July 2022
- June 2022
- May 2022
- April 2022
- March 2022
- February 2022
- November 2021
- October 2021
- September 2021
- July 2021
- June 2021
- May 2021
- April 2021
- March 2021
- February 2021
- July 2020
- June 2020
- August 2019
- July 2019
- June 2019
- May 2019
- April 2019
- March 2019
- February 2019
- January 2019
- October 2018
- September 2018
- August 2018
- July 2018
- January 2018


text:
Minister Glenbert Croes titular di Asunto Social y Labor, desde 2019 ta sea bishitando e Soeurnan cu un tempo a traha na Aruba y cu ainda ta na bida of ta gradiciendo postumamente esunnan cu ya a bay laga nos.
E siman aki e mandatario a bay gradici cu un bunita ofrenda florar, Soeur Dorothea kende tabata e prome cabesante di Kleuterschool Trupial di Santa Cruz, un soeur hopi stima den e bario aki. Acompaña pa docente- y muchanan di Scol Trupial y Pastor Jairo, a bisa e Soeur aki hopi danki pa tur locual cu el a haci pa nos muchanan y pa e impacto positivo cu e tabatin den nan bida. Durante e ceremonia por a scucha algun testimonio di entre otro un ex alumna cu awe ta docente na dicho scol. E tributo di Pastor Jairo tambe tabata hopi emotivo. A probecha mirando cu den mesun kelder ta sosega Pastor Berlage y Pastor Felix, pa rindi tributo na nan tambe. Pa Pastor Felix a invita un representante di e comunidad Filipino den persona di Sra. Martha Hernandez Jiao pa hunto cu Minister Glenbert Croes haci ofrenda floral.
Despues di Santa Cruz a sigui di biaha pa Parokia di Noord unda ta descansa Soeur Enrica kende a traha pa hopi aña na Imeldahof. E ofrenda y tributo aki tabata hopi emotivo tambe en vista cu Sr. Derwin Kemp, e famoso cantante conoci bou di su nomber artistico “Master Gusto”, a bin pa rindi homenahe na Soeur Enrica kende a cuid’e, cri’e y stim’e masha hopi mes durante su permanencia den Imeldahof.
Confirmando su compromiso, e mandatario a expresa: “Hamas Aruba lo lubida e gran contribucion y amor pa nos Pueblo. Cu un curason agradecido, e Aruba cu nan a crea awe ta bisa nan: Un gran danki pa tur loke boso a haci y significa pa nos comunidad en especial nos muchanan”.
Riba portada un resumen visual di dos momento emotivo y impactante unda cu curason agradecido a bisa danki na dos soeur sumamente importante den cuido di nos muchanan.


text:
Ningun buraku den penshun pa studiantenan di Hulanda Karibense
Studiantenan di Bonèiru, Sint Eustatius i Saba (BES), kendenan ta bai studia na Hulanda, den futuro ta sigui akumulá un benefisio pa dia nan bira grandi. Konseho di minister a bai di akuerdo ku un proposishon di Sekretario di Estado Klijnsma di Asuntunan Soshal i Oportunidad di Trabou, kende ta enkargá ku esaki.
Esun ku sali for di Hulanda Karibense pa bai studia na Hulanda Europeo, no ta bai keda mas bou di e seguro general di behes (AOV) di BES. Pues, durante e tempu ei e studiante no ta akumulá un AOV di BES. Solamente si banda di studia, e ta traha na Hulanda tambe, anto e persona aki por sigui akumulá pa e provishon pa dia e bira grandi.
E gabinete kier evita ku studiantenan, durante e tempu ku nan ta permanesé na Hulanda, ta haña un buraku den penshun. P’esei, dia 1 di juli 2015, un desishon ta drenta na vigor ku ta regla ku e studiantenan di tur manera ta sigui akumulá AOV di BES si nan ta studia na Hulanda.
E regla aki ta valido tambe pa e otro banda. Hendenan ku for di Hulanda ta bai studia na Bonèiru, Sint Eustatius i Saba, tampoko lo no por akumulá AOV di BES mas. Nan ta keda sigurá si pa AOW.


text:
Benta
Richard Doest ta un pintor kurasoleño ku tambe ta traha instrumentonan musikal manera e benta. Tempu ku e tabata studiando na Amsterdam el a bira fasiná ku su propio herensia musikal afrokurasoleño. Hopi instrumento tradishonal di Kòrsou a originá komo hèrmèn práktiko den bida diario. E palu ku ta usa pa traha e benta mester ta flèksibel. Bo mester kòrta e taki korekto ora luna ta yen sino e no ta dobla anto despues di tempu e lo kibra. Tabata usa e benta pa un género músikal yamá muzik di zumbi. Probablemente e palabra zumbi ta bini di e pueblo Ubundu na Angola kaminda e ta nifiká ‘spiritu’.
Listen to the podcast
2:27 min
"E benta a originá di e bog pa yag kun’é – dùs e ta miles í miles di aña bieu – anto el a keda preservá aki riba e isla.”
- Richard Doest
E benta ta un instrumento úniko den Karibe. El a bini di Afrika. Kòrsou ta un di e islanan mas desaroyá den Karibe pero tòg e benta ku ta un instrumento elemental ku a originá di e bog di yag kun’é – pues e ta data di miles i miles di aña pasá – a keda preservá riba e isla. Esaki ta un indikashon di kon kompliká kultura ta i kon hende ta disidí pa konservá sierto kosnan, warda nan, no konta niun hende tokante nan pero ta preferá tené pa nan mes etcetera. E benta ta forma parti di e muzik di zumbi di e region di Bandariba pero hopi biaha e persona ku ta toka e benta ta djis sinta den porta di su kas i ta toka pa su mes plaser, no pa impreshoná hende i haña aplouso. Semper e benta a intrigámi. Mi a biba 11 aña na Hulanda, mi a wak un stampia ku un hómber ku un sombré tokando un instrumento i mi tabata sa: esaki ta e benta.


text:
ORANJESTAD,Aruba
Aña pasa mi a registra na Camara di Comercio (KvK) un ‘eenmanszaak’ cu proposito di ofrece turistanan estadia via Airbnb. Despues di algun dia, KvK a yama pa avisa mi cu como cu mi ta un stranhero (naci na Corsou!), mi mester busca un permiso di DEACI (Department of Ecomic Affairs, Commerce and Industry of Aruba). Solamente stranheronan mester pidi permiso di DEACI pa por sigui cu negoshi na Aruba.
DEACI a cobra mi 400
florin (tur persona no naci na Aruba mester paga esaki pa inicia un negoshi na
Aruba) pa nan por cuminsa tramita e peticion, sin garantia cu e permiso lo
wordo otorga. Despues di algun siman, DEACI a yama mi pa puntra si mi tin
intencion di hospeda turista stranhero tambe. Mi contesta tabata “Naturalmente.
Mi no ta pensa cu ‘turista’ di Santa Cruz, Noord of San Nicolas ta bay reserva
cupo na mi luga via Airbnb”.
“Wel, si ta asina”, DEACI a adverti mi, “bo mester presenta un ‘Business Plan; Taxatie Rapport; Financiërings Plan’.” E exigencianan aki supuestamente a bin di Ministerio di Turismo pa sigura cu e facilidadnan cu ta ser ofreci na e turistanan lo ta di nivel acceptabel pa Aruba Tourism Authority (A.T.A.). E exigencianan aki tabata parce mi hopi straño. Pero, e ta aplicabel solamente pa stranheronan, no pa e Arubianonan, pasobra mi a wordo manda pa DEACI despues cu KvK a ripara cu mi ta naci na Corsou.
Ademas DEACI a adverti mi cu turistanan stranhero mester paga e ‘toeristen heffingen’ di $ 3.- pa dia y .95% di e total di gastonan cu nan ta paga.
Esaki a pone mi pensa. Si mi tabata un Arubiano, lo mi no mester a bay DEACI y mi por a ricibi turistanan stranhero sin e advertencia cu lo mester cobra e ‘toeristen heffingen’? Kiermen cu e politica discriminatorio di e maneho di dunamento di permiso ta perhudica Aruba, pasobra e turistanan stranhero cu hospeda cerca un Arubiano no lo wordo cobra e heffingnan.
Despues cu mi a cuminsa opera mi Airbnb, mi tabatin e experiencia cu un turista a bisa mi cu el a caba di keda na un Airbnb na Paradera y nan no a cobr’e ningun heffing. Un investigacion chikito cu mi a haci a comproba cu hopi Airbnb na Aruba maneha door di Arubiano, no ta cobra e heffingnan. Pa colmo, algun di esnan cu ta cobra, no ta transferi e placa pa DIMP. No tin ningun control.
Entre tanto, mi a ricibi turista di Estonia, Francia, Spaña, Hulanda, Italia, Republica Checo, Brazil, Colombia, Peru, y di diferente region di Merca y di Canada. Den apenas tres luna mi a ricibi 18 ‘reviews’ di e huespednan, tur 18 ta di 5 strea. Airbnb a nombra mi ‘Super host” y mi a entrega na Depto di Impuesto casi 2.400 florin di ‘toeristen heffingen’ cu mi a cobra di e huespednan.
Mi ta kere cu e ministerionan envolucra den e proceso di duna permiso pa opera un Airbnb mester establece un sistema di control y revisa e proceso di nobo, pa sigura cu tur cu haya permiso, Arubiano y stranhero, ta ofrece “facilidadnan na nivel aceptabel pa A.T.A” na nos turistanan, ta cobra e ‘toeristen heffingen’ y ta transferi nan na DIMP. Esaki lo ta mas husto pa stranhero y Arubianonan y mas beneficioso pa nos isla y su turismo.


text:
ORANJESTAD,Aruba
C O M U N I C A D O P A P R E N S A
Diasabra dia 25 di januari ta celebra Dia di Betico durante cual nos ta conmemora fecha natal di Nos Libertador Gilberto François Betico Croes. Un dia cu nos mester para keto y recorda cu Danki na Dje, Aruba ta awe un Pais autonomo den Reino Hulandes.
Danki na Dje
Minister di Cultura ta enfatisa cu ta danki na Betico su lucha cu awe Pais Aruba tin su libertad. Betico Croes tabatin un amor grandi pa Aruba. Ela sa di uni pueblo di Aruba y cu determinacion a logra e libertad cu ta permiti cu awe nos por progresa como Pais. Ta Danki na Dje cu awe nos tin nos propio Gobierno y nos mes Parlamento. Danki na Betico cu nos tin nos propio Himno y Bandera, nos propio Banco Central y nos propio moneda. Danki na Dje cu awe nos pueblo tin su propio ortografia di Papiamento. Tur esakinan ta simbolonan di nos identidad cu Danki na Betico awe Pais Aruba ta disfruta di dje.
Ban siña e futuro generacion kico tur Betico a logra
E dignatario a subraya pa riba Dia di Betico pa ban refleha riba tur locual ela logra pa nos, nos Pais y pa nos siguiente generacionnan. Ban siña e generacion cu ta sigui tambe sa ken ta Betico Croes, su lucha y su logronan pa Pais Aruba. Ban inculca den e hobennan e ehempelnan di union y determinacion pa nan por logra cosnan grandi pa nan mes y pa nos Pais Aruba.
Invitacion
Minister di Cultura ta extende un invitacion cordial na pueblo di Aruba y tambe na tur esnan cu no a nace na Aruba pero ta stima Aruba y a haci aki nan nacion pa bin rindi homenahe na Nos Libertador. Gobierno di Aruba hunto cu Comision Celebracion Dianan Nacional ta organisa un Manisfestacion Cultural y Ceremonia Protocolar cu lo tuma lugar riba Plaza Libertador G.F. Betico Croes. E Manisfestacion Cultural lo ta diabierna 24 di januari di 7’or di anochi pa 11.30 di anochi. Bin cu boso famia y bin disfruta di un bunita Concierto di Grupo di Betico. Tambe lo bay tin tentnan di cuminda, cos di boca dushi y artesania.
E Acto Protocolar lo tuma luga diasabra dia 25 di januari di 9’or di mainta pa 11’or di mainta. Bin presencia e Ceremonia Protocolar y demostra cu Aruba ta hopi agradecido na Betico y na tur cu a yude den su lucha pa nos libertad.


text:
Korte Superior a rechasá petishon pa skucha fiskal italiano den kaso ‘Babel’. (VIDEO)
(foto AD) Korte superior a kuminsá ku tratamentu di e kaso kontra lider polítiko i parlamentario pa MFK, Gerrit Schotte i su pareha Cicely vd Dijs. E tres wesnan ku ta atendé e kaso ta wes mr Radder, mr La Maire i mr Lewin. E kaso ku ta karga e nòmber ‘Babel’ ta trata akusashon kontra Schotte i Van der Dijs pa falsifikashon di dokumentu, entrega di denunsia falsu, labamentu di plaka i violashon di lei di komunikashon. E akusadonan a apelá e sentensia diktá den korte di promé instansia. Durante e tratamentu den korte di promé instansia Schotte i Van der Dijs a hasi uzo di nan derechi pa keda ketu (zwijgrecht). Esaki nan a hasi riba konseho di nan anterior abogadonan. Schotte a haña un kondena pa kastigu di 3 aña di prizòn i Van der Dijs a keda sentensiá na 18 luna di prizòn di kual 9 kondishonal. Djaluna último ámbos akusado a opta pa, e biaha akí si, duna nan deklarashonnan. Schotte i Van der Dijs ta representá pa un tim nobo di abogado Geert Jan i Carry Knoops-Hamburger, Anne Baaijes i Marije Vaders. Abogado general Leomar Angela i fiskal Rip a representá Ministerio Públiko.
(video TV Direct)
Defensa E abogadonan a kuminsá nan defensa, alegando ku nan ta haña ku mester deklará Ministerio Públiko no-atmisibel’ (niet ontvankelijk). Por tin diferente motibu pa deklará ministerio públiko no-atmisibel den e veredikto. Según abogado Knoops-Hamburger, Ministerio Públiko a hasi deklarashonnan falsu i mester persiguí abogado general Van der Schans pa perhurio.
(foto Yves Cooper) Perhurio (meineed) ta un akto kastigabel kaminda un persona bou di huramentashon intenshonalmente ta duna un deklarashon falsu, sea por eskrito òf verbal. Van der Schans a traha un prosèsverbal i a bisa bou di huramentashon ku el a risibí un email for di Ministerio Públiko italiano. E akusashon akí según e defensa ta e motibu ku a kuminsá ku e kaso Babel. Esta basá riba e email ku a risibí for di fiskal Roberto Pellicano for di korte italiano. E tim di defensa a bin ku dos testigu for di Italia (Chaira Padovani i Luca Luparia) pa por prueba esaki. Ámbos a deklará di a papia ku fiskal Pellicano. E fiskal italiano a deklará na e testigunan ku no por kòrda di a yega di manda un email pa Kòrsou.
(foto Yves Cooper)
Deklarashon di Schotte. Schotte a bisa di ta lamentá e eskoho robes ku e la hasi den korte di promé instansia, dor di uza su derechi pa keda ketu. Schotte a bolbe bisa di ta inosente. Pa loke ta e fakturanan falsifiká ku a haña riba kòmpiuter di Schotte i tambe den kantor di Corallo na Italia, Schotte a bisa ku nunka el a uza e fakturanan akí. El a atmití sí, di tabatin nan pero no a uza nan. Mas alue Scotte a deklará ku eI a bisa Corallo na sigur kuater okashon, ku e no ta di akuerdo ku e fakturanan, debí ku el a konsiderá ku ta trata di donashon. Gerrit Schotte a splika Korte, ku na 2003, Corallo tabata biba na Sint Maarten. Corallo tabata un hòmber ku influensia rònt mundu i Schotte a pensa di por saka for di dje, kosnan ku por benefisiá Kòrsou. Na 2009 Corallo a konsehá Schotte pa lanta su propio partido. Corallo a yuda den e kampaña di Schotte ku donashonnan di mas ku 210 mil dòler. Tabata risibí sèn riba un kuenta na Merka, kaminda Schotte tabata bula bai i lanta e sèn. Presidente di korte a kuestioná e hecho di kon Schotte por aseptá, siendo Promé Minister, pa sigur na kuater okashon, tuma faktura falsifiká di e negoshi di Van der Dijs i dikon e no a stòp Corallo. Schotte a indiká ku el a hasi esaki pero Corallo a kontinuá tòg. Pa e motibu akí mes, Schotte a stòp di tin kontakto ku Corallo pa un temporada. Cicely van der Dijs di su parti a indiká, ku el a spanta na momentu ku el a tuma nota di e fakturanan riba nòmber di e negoshi di su tata. Korte a kuestioná tambe, dikon no a habri un kuenta akinan. Riba esei Schotte a indiká ku Corallo tabata deseá pa keda anónimo. Di dos dia kaso ‘Babel’. Djarason ta e di dos dia ku lo trata e kaso ‘Babel’. Riba e di dos dia lo pasa riba sobrá akusashonnan kontra e pareha. Lo skucha Schotte riba e denunsia falsu ku el a hasi, di a pèrdè su pasport diplomátiko, ku despues a resultá den klùis di negoshi di Van der Dijs. Despues abogado general Angela i fiskal Rip lo presentá nan rekisitorio pa despues hasi nan demanda. Un rekisitorio ta un relato ku abogado general òf fiskal ta hasi durante tratamentu di un kaso kriminal. E abogado general òf fiskal ta duna su opinion di e hechonan kometé dor di e akusadonan i ta ofresé prueba. Basá riba e ponensia di Ministerio Públiko, ta pidi un demanda. Despues ku abogado general i fiskal hiba palabra, ta turno na e abogadonan di defensa. E tim di defensa di e akusadonan a indiká kaba, di lo bai tuma nan tempu i presentá mas prueba pa supstansiá nan ponensia. Esaki lo por tin komo konsekuensiá ku e kaso lo por dura mas dia ku a premirá.


text:
Kralendijk – Awe mainta kuerpo polisial a realisá 2 entrada hudisial relashoná ku lei di opio. Na e prome sitio a konfiská opium i a realisá detenshon di un homber di inisialnan R.E.W di 57 aña di edat i G.A.B di 22 aña di edat. Den bario di Lagun a detene un homber di inisialnan J.G.B di 51 aña di edat i a konfiska opium.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
KRALENDIJK – Entrante 4 di mei FORMA a habri un lokèt di informashon ‘Puntra pa bo sa’. Esaki ta un servisio kaminda e siudadano por yama, what’s app òf pasa personalmente (Playa i Rincon) pa hasi su pregunta relatá ku servisionan i informashon relatá na e situashon di krísis kousa pa e vírus COVID-19, asina yama Corona Virus.
Djabièrnè 29 di mei FORMA ta na Rincon, 9:00 – 11:00 mainta.
Na ofisina di Entidat Públiko (OLB).
Djaluna 25 di Mei por pasa tambe na e edifisio di FORMA, pa e servisio di ‘puntra pa bo sa’.
Bo tin formulario pa yena? Bo ke registrá pa yudá mi? Òf bo tin kualke pregunta den e situashon di COVID-19? Pasa libramente na FORMA, durante e ora di ‘puntra a bo sa’. Tambe por yama òf whatsapp na number 7857314, di djaluna pa djabièrnè entre 8:00-17:00.
Pa registrá pa sosten pa paga hür, WEB i internèt, mester di bini ku kontrato di hür, resibu di WEB i internèt.


text:
WILLEMSTAD- 6 di novèmber 2014 – Resientemente Ofisina di Turismo di Kòrsou (CTB) huntu ku sektor privá a partisipá na e workshop anual ‘Mercado de Turismo Avavit 2014’ ku a tuma lugá na Caracas, Venezuela den e prestigioso Hotel Tamanaco Intercontinental. Avavit, ta organisá dor di Asociación Venezolana de Agencias de Viajes y Turismo (AVAVIT). Durante Avavit, a presentá oportunidatnan turístiko, finansiero i ekonómiko ku Kòrsou tin di ofresé na biaheronan i invershonistanan Venezolano.
Durante di e ekshibishon a konta ku partisipashon di 180 agensia di biahe i 80 agensia relashoná ku negoshi ku e propósito pa introdusí produktonan nobo. Kòrsou a sá di destaká, ofresiendo informashon di diferente aktividat turístiko manera entre otro buseo, windsurf, gòlf i e supmarino. Ademas di esaki a pone énfasis tambe riba e struktura finansiero sólido di Kòrsou, ku ta hasi nos isla e destinashon perfekto ora ta trata di oportunidat pa invershon debí na e fasilidatnan bankario. Tambe CTB a probechá e okashon pa informá di e aeroliñanan Insel Air, Rutaca i Estelar ku ta ofresé buelo pa Kòrsou. Avior tambe a promové un ruta nobo pa Kòrsou.
Ku partisipashon na Avavit 2014 Kòrsou a sa di posishoná su mes un bes mas komo un destinashon faborito den Karibe i a estrechá lasonan ku sigur lo ta di benefisio den futuro. Un danki ta bai na tur partner ku a forma parti di Avavit 2014: Renaissance Curaçao Resort & Casino, Marriott Curaçao Beach Resort & Emerald Casino, Hilton Curaçao, Santa Barbara Beach & Golf Resort, Sunscape Curaçao Resort, Spa & Casino, Sonesta Kura Hulanda Village & Spa, Kura Hulanda Lodge & Beach Club-GHL Hotel, Blue Bay Resort, Rumba Tours i ACOYA Hotel Suites & Villas.


text:
Fondo di Cessantia
Legislador den pasado a tene cuenta cu por pasa cu e doño di trabao no por cumpli cu su obligacion di paga cesantia. Pa garantisa cu un trahado bao tur circunstancia por ricibi su cessantia, e Ley di Cessantia a institui un fondo di cessantia. Ley a encarga SVb pa administra e fondo. Tur doño di trabao tin e obligacion pa contribui na e fondo di cessantia cada aña. E contribucion anual ta 40 florin pa cada empleado den servicio riba prome di januari.
Derecho riba pago di cessantia
Un trahado na Aruba, kende su relacion di trabao ta termina sin cu e tin culpa, tin derecho riba pago di cessantia. E derecho aki ta aplicabel despues cu trahado a cumpli su prome aña di servicio completo. Si duna un trahado retiro pa motibo di su mesun culpa, e no por haci uzo di e derecho di e Ley di Cessantia. Esaki ta e caso, por ehempel, ora e doño di trabao dun’e retiro inmediato debi na motibo urgente manera ladronicia.
Un trahado no tin derecho riba pago di cessantia tampoco, si e mes tuma retiro, a menos cu e a termina e relacion di trabao debi na un motibo urgente, cual ta un consecuencia di e proceder di e doño di trabou. Pa por determina si un trahado tin derecho riba pago di cessantia of no, no ta importa si e trahado ta vast of temporario (basta cu el a traha mas cu un aña) den servicio.
No tin derecho riba cessantia
Funcionario publico, trahado den sector publico y docente den enseñansa subsidia no tin derecho riba cessantia.
Ora un relacion di trabao termina pa motibo di fayecimento di e trahado, su famia no ta haya e derecho riba pago di cessantia. Loke si por, ta cu un (ex) trahado cu tabatin un derecho caba riba un (ex) doño di trabao, su famia cu a keda atras ora cu el a muri (viuda of huerfano) por eherce derecho riba e pago aki.
Tampoco no mester paga cessantia si e trahado na final di su relacion di trabou, a/ta ricibi un pensioen of un recompensa den forma di un pensioen for di e doño di trabao. E suma di e pensioen of recompensa aki mester ta igual of mas halto cu e suma di e pensioen di behes vigente na e momento ey (suma pa 2009: Afl. 1057,- pa luna). Si kita e pensioen di behes, totalmente of parcialmente, for di e suma di e pensioen di compañia menciona of for di e recompensa den forma di pensioen, e pensioen di compania of e recompensa mester ta por lo menos igual na dos biaha e suma di e pensioen di behes vigente na e momento ey. Si tin derecho of no riba cessantia, no ta mara na un cierto edad, manera mayoria di edad (meerderjarigheid) of edad di pensioen.
E calculacion di e suma di cessantia ta lo siguiente:
- Di prome te cu dies aña completo di servicio: un siman di salario pa cada aña di servicio;
- Di diesun te cu binti aña completo di servicio: 1-1/4 biaha un siman di salario pa cada aña di servicio;
- Pa e siguiente añanan completo di servicio: dos biaha un siman di salario pa cada aña di servicio.
Den un CAO por tin un calculo mas faborabel pa e trahador!
Ora di calcula e suma di pago di cessantia ta tuma un periodo di mas di seis luna despues di e prome aña di servicio como un aña completo di servicio.
Ta calcula e suma di salario pa siman, den caso cu un trahado ta cobra un salario pa luna, door di multiplica cu diesdos e salario di luna (su balor den placa) y despues dividi e suma door di 52. Den caso di un salario pa ora ta calcula e salario semanal door di multiplica e salario pa ora (su balor den placa) cu e cantidad di ora cu e trahado ta traha pa siman. Den caso di salario pa dia, mester multiplica e salario pa dia cu e cantidad di dia cu e trahado ta traha pa siman.
Tin un foyeto na Hulandes tocante e topico aki, brochure Cessantia disponibel.